« Henricus , archidiaconus Carnotensis , omnibus ad quos presentes littere pervenerint , salutem in Domino . Noverit universitas vestra quod cum inter Capitulum Carnotense , ex una parte , et Matheum , majorem de Perroto , Radulfum et Robertum fratres , et Milesendim et Richoldim et Mariam , sorores ipsius Mathei majoris , ex altera , super quadam terra et nemore , sitis apud Ballolium-Pinus , que Gaufridus de Ponceio , nomine ecclesie Carnotensis , diu et pacifice tenuit , et que idem Gaufridus servitio ejusdem ecclesie in perpetuam dedit elemosinam , coram nobis , in capitulo Carnotensi , contentio verteretur , tandem inter Capitulum et predictos Matheum , majorem , et fratres et sorores ipsius compositum est in hunc modum : quod Matheus et tam fratres quam sorores ipsius Mathei et eorum filii , videlicet Willotus et Amelota filii ipsius majoris , Willotus et Radulfus filii Richoldis , Robinus , filius Radulfi fratris majoris , in capitulo Carnotensi constituti , terram illam cum nemore penitus quitaverunt ecclesie Carnotensi , fide media se astringentes quod si in dicta terra vel in nemore aliquid juris habuerant vel habebant , nichil de cetero in eisdem reclamarent . Insuper dictus major in contraplegium dedit Capitulo quicquid de ecclesia Carnotensi tenebat quod dictam terram , cum nemore , ipse et fratres et sorores ipsius et eorum heredes , contra omnes , ecclesie Carnotensi fideliter et firmiter garandirent . In cujus rei testimonium , ad peticionem predictorum majoris et fratrum et sororum ipsius , presentes litteras notari fecimus et sigilli nostri karactere communiri . Datum anno Domini millesimo ducentesimo vicesimo primo , mense julio . »

Henricus

Carnotensis

Carnotense

Matheum

Perroto

Radulfum

Robertum

Milesendim

Richoldim

Mariam

Mathei

Ballolium-Pinus

Gaufridus de Ponceio

Carnotensis

Gaufridus

Carnotensi

Matheum

Matheus

Mathei

Willotus

Amelota

Willotus

Radulfus

Richoldis

Robinus

Radulfi

Carnotensi

Carnotensi

Carnotensi

Carnotensi


« Johannes , Blesensis archidiaconus , omnibus presentes litteras inspecturis . . . . . . . . . . Actum anno gracie MºCCºXXIIº , mense septembri . »

Johannes

Blesensis


« Jacobus , Drocensis archidiaconus , omnibus presentes litteras inspecturis , salutem in omnium Salvatore . Noveritis quod Matheus Hagenon , sacramento corporaliter prestito , juravit quod ipse , singulis annis , solvet Capitulo Carnotensi decem solidos , in octabis Pentecostes , pro quodam prato apud Torceium sito ; qui decem solidi assignati sunt ad anniversarium bone memorie Simonis de Burgo-Garini , canonici Carnotensis , in ecclesia Carnotensi celebrandum . . . . . Actum in capitulo Carnotensi , anno Domini millesimo ducentesimo vicesimo tercio , mense junio . »

Jacobus

Drocensis

Matheus Hagenon

Carnotensi

Torceium

Simonis de Burgo-Garini

Carnotensis

Carnotensi

Carnotensi


« Omnibus presentes litteras inspecturis , Bartholomeus , Carnotensis ecclesie dictus decanus , salutem in omnium Salvatore . Notum esse volumus universis quod cum decanus et subdecanus Carnotensis archidiaconatum habeant civitatis et banleuge Carnotensis , canonici tamen majoris ecclesie Carnotensis et clerici eorum et clerici chori immunes sunt a jurisdictione nostra , excepto hoc quod clerici de oratoriis sive ecclesiis suis , si quas habent infra banleugam Carnotensem , coram nobis juri starent . Servientes quoque predictorum scilicet canonicorum et clericorum chori , sicut sunt immunes a jurisdictione seculari comitis Carnotensis , ita quoque a nostra jurisdictione ecclesiastica sunt immunes . Illi autem qui justiciabiles sunt comitis de forisfactis vel contractibus suis , similiter de nostra sunt ecclesiastica jurisdictione . Datum anno Domini MºCCºXXºIIIº , mense augusto . »

Bartholomeus

Carnotensis

Carnotensis

Carnotensis

Carnotensis

Carnotensem

Carnotensis


« Galterus , divina miseratione , Carnotensis ecclesie minister humilis . . . . Actum publice in capitulo Carnotensi , anno Domini MºCCºXXº tercio . »

Galterus

Carnotensis

Carnotensi


« Consentimus nos universi et singuli , tam persone quam canonici Carnotenses , qui ad eligendum conveneramus decanum , quod stalla merceriorum que solent esse in capitellis , collocantur in claustro , a parte meridiana , inter gradus ecclesie et majorem turrim , ita quod omnis justicia stallorum et domus in qua collocata fuerunt et ipsorum merceriorum sit Capituli , nec ille qui electus fuerit in decanum valeat reclamare , sed in omni libertate possideantur a Capitulo in qua erant , in loco in quo sunt hodie collocata , in platea que fuit archidiaconi Milonis . Actum anno Domini Mº CCº XXIIIIº , mense maio , in octabas dominice Ascensionis . »

Carnotenses

Milonis


Carnotenses

Milonis


« Hugo , decanus , et universitas Capituli Carnotensis , omnibus presentes litteras inspecturis , salutem in omnium Salvatore . . . . . . Conditiones istas se fideliter observaturos , omnes , in capitulo nostro vel coram mandato nostro , tactis sacrosanctis , juraverunt . Quod ne possit oblivione deleri , presentem paginam sigilli nostri impressione partitoque cyrographo fecimus roborari . Actum anno Domini MºCCºXXº quarto , mense marcio . »

Hugo

Carnotensis


« Universis presentes litteras inspecturis , Willelmus , cancellarius , Stephanus , archidiaconus , et Johannes Blesensis , archidiaconus Carnotensis , salutem in Domino . Cum inter viros venerabiles decanum et Capitulum Carnotense , ex una parte , et viros religiosos Guidonem abbatem et conventum Beati-Petri Carnotensis , ex altera , super diversis articulis dissensio multiplex haberetur , placuit partibus quod in nos compromitterent et compromissum vallarent legitime sub hac forma . . . . . . . Nos itaque , de utriusque partis controversiis et querelis , pro bono pacis , bona fide et de consensu partium , taliter ordinamus : Medietas decime de Illeiis , cum jure patronatus ecclesie ejusdem ville eandem medietatem decime contingentis , et quicquid spectabat vel spectaverat ibidem ad monachos , cum omnibus pertinentiis et proventibus , quod petebat Capitulum Carnotense , abbati et monasterio Sancti-Petri Carnotensis jure perpetuo remanebit , nec in hiis , nec in fructibus preterito tempore perceptis , vel in posterum percipiendis , ex eis Capitulum Carnotense aliquid de cetero poterit reclamare . Duos vero presbyteratus ecclesie de Illeiis conferent alternatim monasterium Sancti-Petri et Capitulum Carnotense , quia idem Capitulum habet et tenet ad presens , ex concessione reverendi patris Gaufridi , Dei gracia , Carnotensis episcopi , alteram medietatem ejusdem decime , cum jure patronatus eandem medietatem contingentis et quicquid ibidem olim spectaverat ad episcopatum vel episcopum Carnotensem . Ordinamus etiam ut Capitulùm Carnotense remittat et quittet abbati et monachis Sancti-Petri omne personale et reale quod in dicta medietate decime de Illeiis , vel proventibus , vel pertinenciis ejusdem medietatis decime , et jure patronatus ecclesie ejusdem ville eandem medietatem contingentis , habebat vel habere poterat Capitulum Carnotense . Preter hec ordinamus ut Capitulum Carnotense remittat , quantum in se est , abbati et monachis Sancti-Petri juramentum quod dicebat dictos abbatem et monachos sibi , de liberanda predicta decima cum jure patronatus et pertinentiis , per suas litteras obligatos . Quarum litterarum tenorem presentibus litteris duximus inserendum : . . . . . . Abbas vero et monasterium Sancti-Petri , pro procurationibus , pastillis et potu , quas procurationes idem abbas et monasterium canonicis Beate-Marie consueverant exhibere , annuatim solvent Capitulo viginti quinque libras carnotenses , videlicet xii libras tercia feria Paschalis ebdomade , tredecim libras in festo apostolorum Petri et Pauli et sex denarios in utraque processione , pueris quos cereis contigerit et thuribulo deservire ; quas summas pecunie abbas et monachi tenebuntur suis terminis solvere Capitulo . . . . . . . De querelis et controversiis quas abbas et monachi habebant contra decanum et Capitulum taliter ordinamus : Prepositure antique de Nogento , de Fontaneto , de Amiliaco , de Belsia , cum omnibus prepositurarum proventibus et redditibus , qui olim fuerunt prepositis deputati , et omnes prepositurarum pertinencie , cum omni suo emolumento et honore , Carnotensi Capitulo , integre et pacifice , in perpetuum remanebunt . Prepositure nove de Normannia , de Masengiaco , de Auversio et de Uno-Gradu , que fuerant olim precarie , cum omni emolumento et honore , novis preposituris remanebunt ; nec abbas nec monachi Sancti-Petri in preposituris antiquis , vel redditibus , seu proventibus et pertinentiis , quas Capitulum Carnotense modo habet , nec in preposituris novis que fuerunt precarie olim , vel in redditibus , seu proventibus et pertinenciis quas novi prepositi modo habent , nec in futuris preterito tempore perceptis vel percipiendis ex antiquis preposituris vel novis aliquid in posterum poterunt reclamare . Ordinamus etiam ut idem abbas et monachi remittant et quitent Capitulo et novis prepositis jus omne , si quid habebant vel habere poterant in antiquis preposituris , vel novis , vel in proventibus , vel redditibus , vel pertinentiis earumdem , vel in fructibus qui futuro tempore percipientur ex eisdem , vel qui ex eis preterito tempore sunt percepti . Precipimus etiam partibus , in virtute prestiti sacramenti , quod ordinacioni nostre , quam pro bono pacis fecimus , assensum prebeant in presenti et eam observent inviolabiliter in futuro , et de hoc suas patentes litteras ad invicem sibi tradant . Precipimus etiam partibus quod jurent quod hanc ordinationem fideliter et firmiter observabunt , nec contra eam aliquo venire tempore per se vel per alium attemptabunt . In cujus rei memoriam et munimen , presentes litteras auctoritate sigillorum nostrorum fecimus communiri . Actum anno Domini MºCCºXXº quinto , mense julio . »

Willelmus

Stephanus

Johannes Blesensis

Carnotensis

Carnotense

Guidonem

Beati-Petri Carnotensis

Illeiis

Carnotense

Sancti-Petri Carnotensis

Illeiis

Sancti-Petri

Carnotense

Gaufridi

Carnotensis

Carnotensem

Carnotense

Sancti-Petri

Illeiis

Carnotense

Carnotense

Sancti-Petri

Sancti-Petri

Beate-Marie

Nogento

Fontaneto

Amiliaco

Belsia

Carnotensi

Normannia

Masengiaco

Auversio

Uno-Gradu

Sancti-Petri

Carnotense


« Omnibus presentes litteras inspecturis , Philippus Moreher et magister Robertus de Cuneo , canonici Carnotenses , salutem in Domino . . . . . Nos attendentès pium esse mortuis subvenire et eisdem de beneficiis ecclesie largius impartiri , statuendo decrevimus ut quandocumque aliquis de canonicis Carnotensibus decesserit , vel prebendam suam quoquo modo demiserit , facta residentia sua secundum consuetudinem ejusdem ecclesie , foraneitates illius anni de cetero , prorata sua , percipiat , sine aliquo detrimento . Si vero canonicum Carnoten sem decedere vel prebendam suám quoquo modo resignare contigerit , residentia sua non perfecta , foraneitatis illius anni porcio , que ipsum contingeret si suam residentiam complevisset , ad Capitulum Carnotense , tanquam ejusdem Capituli propria , libere revertatur . Quod ut ratum et stabile . . . . . Actum anno Domini MºCCºXXºVº , mense septembri . »

Philippus Moreher

Robertus de Cuneo

Carnotenses

Carnotensibus

Carnoten

Carnotense


« Omnibus presentes litteras inspecturis , officialis curie Carnotensis , salutem in Domino . . . . . . Actum in presentia nostra , anno Domini MºCCºXXºVº . »

Carnotensis


« Universis presentes litteras inspecturis , Hugo , divina miseratione , Beccensis monasterii minister humilis , et ejusdem loci conventus , salutem in Domino . . . . Actum anno gracie Mº CCº XXVº , mense aprili . »

Hugo

Beccensis


« Ego Milo , dominus Noeriorum , notum facio omnibus presentes litteras inspecturis quod ego dedi et concessi Deo et ecclesie Beate-Marie Carnotensi , in perpetuam elemosinam , viginti solidos turonenses , annui redditur , percipiendos in censibus meis de Noeriis ; ita videlicet quod de dictis viginti solidis fient octo cerei et expendentur super majus altare , ante sacrum scrinium beate Marie , per mandatum ebdomadarii presbyteri , in hunc modum , videlicet : in Annunciatione beate Virginis , duo cerei de quinque solidis , in Assumptione ejusdem , duo cerei de quinque solidis , in Nativitate ejusdem , duo cerei de quinque solidis . Et notandum quod , per singulos annos , in Annunciatione beate Marie , jamdictos viginti solidos , propriis sumptibus et expensis , ego vel successor meus dominus Noeriorum , quicumque sit ille , mittere tenemur apud Carnotum . Actum anno gracie MºCCºXXº quinto , mense marcio . »

Milo

Noeriorum

Beate-Marie Carnotensi

Noeriis

beate Marie

Noeriorum

Carnotum


« Omnibus presentes litteras inspecturis , Hugo , decanus , et universitas Capituli Carnotensis , in Domino salutem . . . . . . Actum anno Domini MºCCºXXº quinto , mense marcio . »

Hugo

Carnotensis


« Hugo , decanus , et universitas Capituli Carnotensis . . . . Actum anno Domini Mº CC º XXVº , mense marcio . »

Hugo

Carnotensis


« Ego Garnerius , miles , notum facio universis presentes litteras inspecturis . . . . . . Datum anno Domini MºCCºXXºVº , die martis proxima post Ramos Palmarum . »

Garnerius


« Ego dominus de Miliaco , miles , notum facio . . . . . . . . Et de hoc insuper dedi plegios sua fide astrictos Goslenum de Leugis , Johannem de Leugis , fratres meos , et Symonem de Gaseranno , milites . . . . . Actum anno Domini MºCCºXXºVIº , mense maio . »

Miliaco

Goslenum de Leugis

Johannem de Leugis

Symonem de Gaseranno


« Paschalis episcopus , servus servorum Dei , venerabili fratri Ivoni , Carnotensi episcopo , et tocius capituli fratribus , salutem et apostolicam benedictionem . Audivimus in regionum vestrarum ecclesiis quasdam pravas consuetudines emersisse et in ecclesia vestra precipue vigere ; super hec etiam quedam contra canonum statuta presumi . Nos vero sanctorum patrum statuta sequentes et ab omnibus ea intemerata servari volentes , easdem consuetudines penitus abdicamus , et Sancti-Spiritus auctoritate prohibemus ut in aliena stipendia nullus obrepat , nec beneficia presbiterorum que apud vos junioratus vocantur alii habeant ; ut missas non cantent et evangelia non legant presbiteri aut diacones conducticii ; ut pro prebendis vel ecclesiasticis beneficiis munus aliquod non exigatur . Precipimus etiam ut cleri qui negotia ecclesiastica ad seculares potestates deferentes ecclesiam gravant , infames habeantur , donec condigne satisfaciant . De concubinarum filiis que a predecessoribus nostris statutum est inconvulsum serventur . Ut qui , non precedente canonica excusatione , se promoveri non permittunt , suis reddantur minoribus inferiores . Secundum capitulum Cartaginiense et secundum institutum pape Gelasii , plus accipiat presbiter quam diaconus , diaconus quam subdiaconus , et qui studiosus militat tardioribus plus stipendiorum accipiat . Ut ornamenta ecclesie nemo vendat , aut distrahat , nisi pro ea necessitate quam canones permittunt . Et qui aliter fecerit , sacrilegii reus et canonum contemptor habeatur . De his autem que apud vos precarie dicuntur , que tua fraternitas disposuerit nos ratum habemus . Illam sane excommunicationem quam , de domibus que ecclesie tue contigue fuerant , pro ejusdem ecclesie utilitate dictasti , nos assertionis nostre auctoritate firmamus . Datum Beneventi , III idus novembris . »

Paschalis

Ivoni

Carnotensi

Cartaginiense

Gelasii

Beneventi


« Omnibus presentes litteras inspecturis , Stephanus , archidiaconus , et magister Henricus , frater ejus , canonicus Carnotensis , salutem in Domino . . . . Actum anno Domini MºCCºXXVIº , mense augusto . »

Stephanus

Henricus

Carnotensis


« Frater Raginaldus , Dei miseratione , abbas Sancti-Karileffi , totusque conventus ejusdem loci . . . . . . Actum anno Domini MºCCºXXº sexto , mense augusto . »

Raginaldus

Sancti-Karileffi


« Magister Galterus , officialis curie Carnotensis . . . . Simon de Huxo , chevalier , et Mathilde , sa femme , engagent au Chapitre , pour soixante livres parisis , toute la dîme qu'ils possèdent dans la paroisse de Bleury , de Blure , et Guérin de Bosco , chevalier , seigneur du fief , garanti la dite dîme au Chapitre . Actum anno Domini MºCCºXXVIº , mense novembri . »

Galterus

Carnotensis

Simon de Huxo

Mathilde

Bleury

Blure

Guérin de Bosco


« Ego Johannes de Monasteriis , miles . . . . . . Actum anno Domini MºCCºXXºVIº , mense januario . »

Johannes de Monasteriis


« Universis presentes litteras inspecturis , Garinus , abbas , et conventus Beati-Johannis-de-Valleia Carnotensis , salutem in Domino . Cum , ex pia antecessorum nostrorum devotione , processio ecclesie Beate-Marie Carnotensis ad ecclesiam nostram accedens , procurationem , quarta feria Paschalis ebdomade , et potum cum chenetellis , in vigilia Decollationis beati Johannis-Baptiste , sine contradicione , perciperet , quia in dicte procurationis et potus et chenetellorum , ob turbarum instantiam , nobis importune pluries et dampnose , sibi etiam inhoneste res fieri videbatur , decanus et Capitulum ejusdem ecclesie , ad fugam discordie et mutue affectionis custodiam et evitanda prorsus incommoda , predictam procurationem , potum et chenetellos nobis in perpetuum quitaverunt , processione Beate-Marie Carnotensis ad ecclesiam nostram , more solito , prefatis diebus nichilominus accedente , salvis tamen in utraque processione sex denariis puerorum quos in missa contigerit cereis et thuribulo deservire . Preterea cum decanus et Capitulum Carnotense ad communitatem suam , ob ipsorum communem utilitatem , redegissent quarteria sua prebendalia , in quibus jus habere videbamur , ratione annualium ex obitu canonicorum Carnotensium ad nos pertinentium , ipsi , indempnitati nostre necnon et honestati proprie consulentes , concesserunt nobis , in hujus rei recompensationem , quadraginta solidos annui redditus , annuatim , in crastino Purificationis beate Marie , de sua camera persolvendos . Nos autem dictis decano et Capitulo Carnotensi , super his et aliis pluribus beneficiis merito non ingrati , in recompensationem dictorum beneficiorum , furnum quem habebamus in vico Vassalorum , nobis non multum utilem , sibi vero plurimum necessarium , concessimus , dedimus et quitavimus , ab eisdem , in perpetuum , quiete et pacifice possidendum . In cujus rei robur , testimonium et munimen , ad peticionem ipsorum , presentes litteras fecimus conscribi et sigillorum nostrorum munimine roborari . Actum Carnoti , anno Domini millesimo ducentesimo vicesimo septimo , mense junio . »

Garinus

Beati-Johannis-de-Valleia Carnotensis

Beate-Marie Carnotensis

Beate-Marie Carnotensis

Carnotense

Carnotensium

Carnotensi

Vassalorum

Carnoti


« Notum sit omnibus hominibus , tam presentibus quam futuris , quod quando Adela , Blesensis comitissa , prospiciens anime sue saluti , hujus vani fallacisque seculi , vitam suam mutans in melius , oblectamenta dimisit , ipsa , et ego Theobaldus , Blesensis comes , filius ejus , pro remedio animarum nostrarum et antecessorum nostrorum , dedimus et in perpetuum concessimus ecclesie Beate-Marie Carnotensis palefridum quem canonici Sancti-Martini-de-Valle soliti erant habere quando novus episcopus ab eorum ecclesia in ecclesiam Beate-Marie , more solito , deferebatur . »

Adela

Blesensis

Theobaldus

Blesensis

Beate-Marie Carnotensis

Sancti-Martini-de-Valle

Beate-Marie


« In nomine sancte et individue Trinitatis , Patris et Filii et Spiritus Sancti , amen . Moribus docemur et legibus quod regni gubernacula regibus ad hoc commissa sunt ut primum bene se gerant , deinde regalium et legalium mandatorum contemptores gladio ultore coherceant ; quatinus quod pontificalis auctoritas non sufficit adimplere per sermonem doctrine , hoc perficere studeat regia potestas per severitatem discipline . Quod ego Ludovicus , Dei gracia , Francorum rex , ab interpretibus scripturarum audiens , et pro gracia michi divinitus collata intelligens , admonitionibus et consilio episcoporum regni nostri , statui apud me ut speciali privilegio possessiones ecclesiarum et monasteriorum sub tuitionem regie protectionis susciperem et ab oppressionibus et injustis occasionibus in perpetuum liberarem . Non enim res humane aliter tute et incolumes esse possunt nisi cum in unum conveniunt ad earum defensionem et jus regium et auctoritas sancta pontificum . Inde est quod municipium quoddam , in Aurelianensi episcopatu situm , presenti anno destruximus , propter insupportabilem et execrabilem maliciam quam exercebant dominatores ejusdem municipii et eorum ministri in possessionibus sanctorum locorum , que nullo rigore ecclesiastice discipline poterat coherceri . Nos itaque , Dei misericordia preveniente et subsequente , huic malicie cohercende supremam imposuimus manum , ad correctionem omnium secuturorum , destructionem predicti manucipii in perpetuum reliquimus monimentum . De cetero superest ut quod , Deo prosperante , felici successu incepimus non dissimili fine concludere studeamus , et , ad peticionem ecclesiarum seu monasteriorum , libertatem et immunitatem prediorum eorumdem diu vexatam , a Puteacensibus dominis oppressam , in debitum statum principali nostra pietate reformemus . Nominatim ergo , propter reverentiam beate Marie et beati Petri apostol i , in prediis Carnotensis ecclesie tam episcopalibus quam canonicalibus et prediis monasterii Beati-Petri apostoli , pretaxatas oppressiones funditus abolemus , ut , neque sub nomine nostre regie majestatis neque sub nomine alicujus alterius potestatis , alique angarie vel violentie ingerantur , nulle exactiones , nulle gravamina ingerantur , sed omnis eorumdem utilitas usibus eorum tantum proficiat pro quorum sustentatione sacratis locis predicta predia fidelium collatione sunt concessa et predecessorum nostrorum astipulatione confirmata . Hoc per succedentia tempora illibatum manere precipimus , hoc pragmatica nostra sanctione firmamus , et mandati nostri contemptores ac violatores centum librarum auri exactione multandos esse constituimus . Ad hec , ut testatior sit nostra constitutio , metropolitanis et eorum suffraganeis concedimus ut pretaxatos decreti nostri contemptores et in hoc majestatem regiam minuentes , tandiu a liminibus ecclesie extorres faciant quousque ad plenum satisfactionis remedium confugiant . Actum Aurelianis , in palatio , publice , anno incarnati Verbi MºCºXI , anno vero consecrationis nostre iiiº , presentibus de palatio nostro quorum nomina subtitulata sunt et signa : Signum Anselli de Guerlandia , tunc temporis dapiferi nostri . Signum Hugonis , constabularii nostri . Signum Guidonis , buticularii nostri . Signum Guidonis , camerarii nostri . Quod nullatenus infirmari vel irritum fieri valeret , nostri nominis karactere et sigillo firmari et corroborari precipimus .

Ludovicus

Francorum

Aurelianensi

Puteacensibus

Marie

Petri

Carnotensis

Beati-Petri

Aurelianis

Anselli de Guerlandia

Hugonis

Guidonis

Guidonis


« Innocentius , episcopus , servus servorum Dei , venerabili fratri episcopo Carnotensi , salutem et apostolicam benedictionem . Devocionis tue meretur sinceritas ut tuis supplicationibus in hiis que digne postulas favorabiliter annuamus . Sane lecta nobis ex parte tua peticio continebat quod , cum olim , sicut moris est , in tua promotione juravisti te antiquas et approbatas , scriptas et non scriptas , consuetudines Carnotensis ecclesie servaturum , in quibus inter alia continetur quod prebendas , personatus , dignitates et alia beneficia , que pro tempore vacare contingeret , personis ydoneis conferre deberes infra menia civitatis et in capitulo Carnotensi , tandem bone memorie Gilo , archiepiscopus Senonensis , una cum suffraganeis suis , in detestacionem erudelitatis horrende , per excidium quondam Raginaldi , cantoris Carnotensis , apud Carnotum , nequiter perpetrate , provinciali concilio convocato , de voluntate et assensu majoris et sanioris partis Capituli Carnotensis , duxit , deliberatione provida , ordinandum ut , cum Capitulum ipsum secure apud Carnotum morari non posset , infra certum tempus civitatem egredientes eamdem , ad castrum Medunte , ipsius diocesis , se tranferrent , ac residentes apud ecclesiam Beate-Marie loci ejusdem de omnibus negociis spiritualibus et temporalibus , ac etiam de electionibus , inibi libere tractarent et disponerent , sicut in ecclesia Capitulo Carnotensi infra muros civitatis ejusdem tractare et disponere licebat , donec super ipsis esset aliter ordinatum ; prolata nichilominus in eodem concilio sentencia excommunicationis in omnes qui contra hujusmodi ordinacionem aliquid attemptarent . Quare nobis humiliter supplicasti ut , dicta ordinacione durante , prebendas et beneficia , necnon personatus et dignitates que in predicta ecclesia Carnotensi vacare contigerit in dicto castro libere valeas , prout ad te pertinet , ydoneis conferre personis , ac de eis ordinare et disponere , ac si in civitate et capitulo existeres memoratis , non obstante juramento predicto quod de consuetudinibus vel statutis memorate Carnotensis ecclesie observandis fecistis , etiam si eodem consuetudines vel statuta generaliter vel specialiter sint a sede apostolica confirmata , indulgere tibi de benignitate sedis apostolica curaremus . Nos itaque tuis supplicationibus inclinati , auctoritate presentium concedimus postulata . Nulli ergo omnino hominum liceat . . . Datum Anagnie , iii idus septembris , pontificatus nostri anno duodecimo . »

Innocentius

Carnotensi

Carnotensi

Gilo

Senonensis

Raginaldi

Carnotensis

Carnotum

Carnotensis

Carnotum

Medunte

Beate-Marie

Carnotensi

Carnotensi

Carnotensis

Anagnie


« Viris venerabilibus et dilectis suis decano et Capitulo Carnotensis ecclesie , Guillelmus , divina miseratione , Aurelianensis ecclesie minister indignus , salutem et sinceram in Domino caritatem . Noveritis quod discordia que inter vos , ex una parte , et nobilem virum Johannem , comitem Blesensem , ex alia parte , vertebatur , nobis mediantibus est sopita , et , si in compromissione facta inter vos et dictum comitem aliquid durum vobis forsitan videatur , aut etiam minus dictum , hoc equanimiter sustinere velitis , et nobis potius quam venerabilibus viris archidiaconis Carnotensi et Blesensi et magistro Petro de Castra , concanonico vestro , imputetis . Hoc autem factum est pro bono pacis et pro affectione bona quam videtur habere dictus comes erga vos et ecclesiam Carnotensem . Formam autem compositionis predicte fratres Hugo et Galeranus , de ordine Fratrum Predicatorum , latores presentium , vobis exponent plenius viva voce , quibus , quantum de hoc , fidem adhibere velitis . Sciatis insuper quod dictus Comes precepit , in presentia nostra , castellano suo Carnotensi quod dictus castellanus , vel pre positus suus Carnotensis , emendam faciant de interdicto posito in ecclesia vestra , vel alius , loco dicti comitis , secundum quod de emenda interdicti per comitem Carnotensem vel ejus gentes consuetum est fieri in ecclesia Carnotensi . Prepositus vero Carnotensis , pro negligentia sua , factum per se specialiter nichilominus emendabit . In cujus rei memoriam et testimonium , presentes litteras sigilli nostri munimine fecimus roborari . Datum anno Domini MºCCºLº quinto , die mercurii post Brandones . »

Carnotensis

Guillelmus

Aurelianensis

Johannem

Blesensem

Carnotensi

Blesensi

Petro de Castra

Carnotensem

Hugo

Galeranus

Carnotensi

Carnotensis

Carnotensem

Carnotensi

Carnotensis


« In nomine sancte et individue Trinitatis , Patris et Filii et Spiritus sancti . Ego Ivo , Dei gratia , Carnotensis humilis episcopus , notum fieri volo cunctis sancte aecclesie fidelibus , tam presentibus quam futuris , quia canonici ecclesie michi commisse , meam adeuntes presentiàm , clamorem et querimoniam fecerunt de prepositis suis , videlicet Milone , Hugone , Hainrico aliisque , qui , privatis commodis inhiantes , communem fratrum utilitatem in quibuscumque poterant minuebant , et quasdam res eis jure debitas per injuriam sibi retinebant , pauperes ecclesie sub eorum patrocinio constitutos diversis calamitatibus afficiebant , et seve rapacitati inservientes exigebant ab eis nummos , annonam , oves , agnos , anseres , gallinas , et habebant medietates cum rusticis ecclesiae , quod non licet , et mittebant servientes suos cum equis , per preposituras , qui querebant annonam a rusticis , sicut et domini , et faciebant sibi parari sepe ingentia prandia , tam prepositi quam servientes , sine licentia Capituli , leta capiebant et de hominibus ecclesie relevationem terrarum , de conjugandis feminis venditiones , et plurima carritia faciebant , quod non licet , exceptis duobus ; presbiteros in ecclesiis ponebant sine licentia Capituli , capiebant homines ecclesie et verberabant eos , et in carceres mittebant sine jussione Capituli ; de arietibus accipiebant plus quam duodecim nummos , de porcis plus quam duos solidos , quod non licet ; mittebant etiam alios servientes sine equis qui exigebant a rusticis annonam et alia plura ; faciebant etiam plura quae sui juris esse diratiocinari non poterant , et ut tantis injuriis finem imponerem multimodis suppli cationibus postulabant . Quorum petitioni assensum prebere , quia rationabilis erat , dignum judicans , cupiensque eorum providere quieti , volensque ut eorum murmuratio cessaret , odium sopiretur , peccatum expelleretur , pax et quies pauperibus ecclesie restitueretur , consilio optimatum nostrorum , decrevimus canonicos justam habere causam , et precipimus ne in rusticis ecclesie prepositi deinceps has exactiones haberent , nec ulterius communem in supradictis utilitatem minuerent . Concessimus etiam quod beneficia ecclesie que precarie dicuntur , et facte erant prenarie , quia quod omnium erat quatuor vendebant , in communes redigerentur usus : sic , scilicet , Capella et ad eam pertinentia , villa que dicitur Cathenas et ad eam pertinentia , Tuetvilla cum appenditiis , Dionvillare cum decima , terra capicerii de Fontanis , terra de Calniaco et Casis , junioratus omnes , villa que dicitur Landelle et ad eam pertinentia , molendini novi de Ferrariis , molendini de Britiniaco et Iei , Capella-Vindocinensis , ecclesia de Carannivilla , terra de Monte-Oduini et de Afrancvilla , et cetera omnia que censum vel annonam reddunt . Si quis autem , quod nolumus , ad damnum canonicorum hoc in pejus mutare presumpserit , et non resipuerit , maledictus atque excommunicatus permaneat , et cum eis qui in fine mundi audituri sunt : ite , maledicti , in ignem eternum , qui preparatus est diabolo et angelis ejus , porcionem et societatem habeat . Ut autem hec concessio firmiorem per futura tempora optineret vigorem , et a successoribus nostris verius certiusque crederetur et diligentius observaretur , has litteras fieri jussi , et manu propria firmavi et fideles nostros firmare feci , quorum nomina subtus tenentur adscripta .

Ivo

Carnotensis

Milone

Hugone

Hainrico

Cathenas

Tuetvilla

Dionvillare

Fontanis

Calniaco

Casis

Landelle

Ferrariis

Britiniaco

Iei

Capella-Vindocinensis

Carannivilla

Monte-Oduini

Afrancvilla


« Paschalis episcopus , servus servorum Dei , dilectis filiis Carnotensis ecclesie clericis , salutem et apostolicam benedictionem . Ex venerabilis fratris nostri Ivonis , vestri per Dei gratiam episcopi , litteris intelleximus quod pro quibusdam querimoniis decretum instituerit . Ipsum quoque decretum oculis nostris inspeximus , in quo continebatur aecclesie vestre canonicos apud eum clamorem et querimoniam fecisse de prepositis suis qui , privatis commodis inhiantes , communem fratrum utilitatem , in quibuscumque poterant , minuebant , et quasdam res eis jure debitas per injuriam sibi retinebant , pauperes aecclesie sub eorum patrocinio constitutos diversis calamitatibus afficiebant ; quas calamitates idem episcopus in ejusdem decreti scripto dinumerat , et , enumeratis eis , subsequitur : Consilio optimatum nostrorum , decrevimus canonicos justam habere causam et precepimus ne in rusticis oecclesie prepositi deinceps has exactiones haberent , nec ulterius communem in supradictis utilitatem minuerent . Hoc nimirum decretum , hoc preceptum , a supradicto confratre nostro , vestre aecclesie episcopo , constitutam , quia justum ac rationabile visum est et quieti aecclesie commodum , nos , Deo aspirante , laudamus et apostolice sedis auctoritate firmamus . Item , in subsequentibus , idem scribit episcopus se concessisse ut beneficia aecclesie que precarie dicuntur et facte erant prenarie , quia quod omnium erat quatuor vendebant , in communes redigerentur usus , et eadem beneficia propriis vocabulis annotando dinumerat . Hanc quoque concessionem nos ratam asserimus et apostolice sedis auctoritate firmamus . De domibus etiam canonicorum , concessionem ab eodem episcopo factam , sicut a predecessore ipsius Froboldo episcopo constituta est , decreti presentis assertione corroboramus . Si quis igitur , decreti hujus tenore cognito , temere , quod absit , contraire temptaverit , honoris et officii sui periculum patiatur , aut excommunicationis ultione plectatur nisi presumptionem suam digna satisfactione correxerit . Amen , amen , amen .

Paschalis

Carnotensis

Ivonis

Froboldo


« Ego Gaufridus , Dei gracia , Carnotensis ecclesie humilis minister , notum fieri volo tam futuris quam presentibus quod , clericis ecclesie nostre unanimiter sepe reclamantibus proprium jus quod in eligendo sibi deeano sese habere dicebant , tandem , intuitu fraterne pacis , nec non amore et gracia ipsorum nullam eis injuriam seu violentiam inferre volens , concessi eis ut liberam et canonicam electionem decani , absque impedimento et calumpnia , de cetero habeant . Et ut hec mea concessio ab hac hora in antea firma et stabilis maneat , ad noticiam posterorum presens scriptum inde fieri et sigilli mei munimine corroborari precepi . »

Gaufridus

Carnotensis


« Martinus , episcopus , servus servorum Dei , dilectis filiis decano et Capitulo ecclesie Carnotensis , salutem et apostolicam benedictionem . Inter universas ecclesias in regno Francie constitutas , venerabilem ecclesiam Carnotensem , in qua , laudande sollicitudinis studio , devotum et sedulum exhibetis Altissimo famulatum , specialis dilectionis prosequentes affectu et favoris exhibitione precipui confaventes , ad ea faciles reddimus et benigni per que vobis et eidem ecclesie gaudia pacis proveniant et quietis commoda perducantur . Dudum siquidem , ante nostre promocionis auspicia , legationis fungentes officio in partibus gallicanis , frequenter audivimus quod nonnulli qui , proprie salutis immemores , in sua malitia gloriantur ut in operibus delectantur iniquis , vos et predictam ecclesiam , in personis et bonis vestris , abjecta reverentia Salvatoris et gloriose Virginis matris sue , in cujus honore prefata ecclesia fundata dinoscitur , interdum gravibus injuriis afficere ac dispendiosis jacturis opprimere indebite non verentur . Nos autem paterne sollicitudinis studio intendentes , vobis et eidem ecclesie contra nepharios et nequicias talium detestandas opportuni et efficacis remedii presidio subvenire de hujusmodi vestre indigencie apostolici favoris auxilio utiliter providere volentes , vobis , ut in vestros et ipsius ecclesie injuriatores notarios et manifestos , competenti monicione premissa possitis libere auctoritate vestra censuram ecclesiasticam exercere , non abstante si aliquibus a sede apostolica sit indultum quod interdici , suspendi vel excommunicari non valeant , per litteras dicte sedis non facientes plenam , certam , determinatam et expressam de indulto hujusmodi mencionem , auctoritate presentium indulgemus . Nolumus autem quod hujusmodi indulgencia ad Reges et Regum filios ac archiepiscopos quomodolibet extendatur . Nulli ergo omnino hominum liceat , etc . . . . . Actum apud Urbem-Veterem , kalendas novembris , pontificatus nostri anno tercio . »

Martinus

Carnotensis

Francie

Carnotensem

Urbem-Veterem


« Calixtus episcopus , servus servorum Dei , venerabili fratri Gaufrido , Carnotensi episcopo , salutem et apostolicam benedictionem . Que religionis et honestatis prospectu in Dei ecclesia statuuntur , inconcussa debent stabilitate servari . Siquidem , frater in Christo karissime , de commissa tibi ecclesia omnem symoniacam expellere desiderans pravitatem , assensu Decani , Precentoris , Subdecani , Succentoris et ceterorum prelatorum ecclesie , statuisti , congregatione fratrum id ipsum approbante atque unanimiter postulante , ut nec Decanus , nec Precentor , nec Subdecanus , nec Succentor , nec ulla alia ecclesiastica persona , vel canonicorum quisquam , de honoribus ecclesie , vel prebendis quicquam exigat , vel accipiat , vel per se , vel per suppositam manum . Nullus etiam eorum qui canonici fiunt , pro prebenda quicquam det vel promittat , aut per se similiter , aut per suppositam manum ; neque , post decessum prelatorum qui nunc in ecclesia vestra vivunt , ullus vel Decanus , vel Precentor , vel Subdecanus , vel Succentor , in locum ipsorum statuatur , quousque in communi capitulo liquido juret pro officio suo se nichil dedisse vel promisisse , quousque etiam juret se pro prebendis nichil exacturum , vel accepturum , aut per se , aut per suppositam manum . Similiter , post decessum simplicium canonicorum qui modo in Carnotensi ecclesia vivunt , nullus in locum eorum canonicus efficiatur , nisi ante in communi capitulo juret , vel tutor suus pro eo si ipse infra annos fuerit , se pro prebenda nichil dedisse , aut promisisse , nec per se , nec per suppositam manum . Hanc itaque constitutionem ad honorem Dei et animarum salutem a fraternitate tua provisam , nos , prestante Deo , auctoritate sedis apostolice confirmamus , et ratam in posterum permanere sancimus . Preterea debitam volentes ecclesie vestre reverentiam conservari , decernimus ut canonici Sancti-Martini-de-Valle ab obedientia episcopi Carnotensis et ecclesie non recedant , sicut ipsi eis in capitulo promiserunt . Si quis igitur , confirmationis hujus tenore cognito , temere , quod absit , contraire temptaverit , honoris et officii sui periculum patiatur , aut excommunicationis ultione plectatur , nisi presumptionem suam digna satisfactione correxerit . Prebendam Leprosis et Helemosine Beate Marie datam et divisionem prebende duobus presbiteris ecclesie servitoribus distributam firmamus .

Calixtus

Gaufrido

Carnotensi

Carnotensi

Sancti-Martini-de-Valle

Carnotensis

Leprosis

Beate Marie


« In nomine sancte et individue Trinitatis . Ego Willelmus , Tyronensis cenobii abbas , et omnis conventus ejusdem loci , notum fieri omnibus volumus quod communicamus ecclesiam nostram de Bofferi , per manum Richerii , archidiaconi , Capitulo Beate Marie Carnotensis ecclesie , tali pacto quod quicquid reddituum , tam in decimis quam in aliis , idem Richerius seu predictum Capitulum ibi acquisivit , vel acquisierit , post decessum ejusdem Richerii , commune erit inter nos et ipsum Capitulum . Presbyter etiam communiter eligetur et substituetur , salvo jure episcopi et archidiaconi tam in hoc quam in ceteris . Hospites nostri omnes de Fonte-Radulfi et de Foetellis parrochiani erunt predicte ecclesie et ibi parrochialia jura exsolvent , hoc excepto quod decime omnes eorumdem hospitum et tocius nostre terre , tam minute quam primitie vocantur quam alie , nostre proprie erunt sicut modo sunt . Si quis vero parrochianorum apud nos sepeliri voluerit , salvo jure sui presbyteri et ecclesie , liceat . Servientes nostri de propria mensa excipiuntur a parrochiali jure . »

Willelmus

Tyronensis

Bofferi

Richerii

Beate Marie Carnotensis

Richerius

Richerii

Fonte-Radulfi

Foetellis


« Notum fieri volumus tam futuris quam presentibus quod ego Odo , abbas de Fontanis , totusque ejusdem loci conventus donamus et concedimus Richerio , archidiacono , ad opus Beate Marie Carnotensis ecclesie , quicquid habebamus ad locum qui dicitur Desconfectura , tam in terra quam in edificiis , solutum et quietum in perpetuum , absque retentione et reclamatione aliqua quam inde ulterius faciamus , concedente hoc Berta de Insula , et filiis et filiabus et sororiis suis , Bartholomeo , Hugone , Hamelino , Fulcherio . Dedit tamen predictus Richerius nobis , pro recompensatione hujus doni , quadraginta libras andegavensis monete . »

Odo

Fontanis

Richerio

Beate Marie Carnotensis

Desconfectura

Berta de Insula

Bartholomeo

Hugone

Hamelino

Fulcherio

Richerius

andegavensis


« Ludovicus , Dei misericordia , rex Francorum , omnibus Christi fidelibus . Cum , juxta sacratissimarum legum instituta , regia potestas , ex injuncto sibi officio , ecclesiarum defensioni et honori vacare plurimum debeat , opere precium est eos , quibus tanta permissa potestas a Deo , earum tranquillitati et paci attentiori cura sollicitudinis providere , et ad laudem Dei omnipotentis , per quem reges regnant , ecclesias et earum res quodam honoris privilegio decorare , ut in bonis actibus et regium morem exerceant et superne retributionis premium indubitabiliter recipiant . Noverint igitur universi quia fidelis noster Goffridus , venerabilis Carnotensium episcopus , et Beate Marie Carnotensis ecclesie conventus majestatis nostre presentiam adierunt , humiliter conquerentes et ostendentes quatinus servi prefate ecclesie secularibus personis tanto contemptui habebantur quod in forensibus et in civilibus causis , vel placitis , adversus liberos homines in testimonium nullatenus recipiebantur , et ecclesiastica mancipia secularibus servis fere in nullo preferebantur . Unde res ecclesiastica , ob tanti scilicet obprobrium dedecoris , non solummodo vilescebat , sed maximum diminutionis incommodum de die in diem incurrebat . Cognita vero predicte ecclesie querela , moti tam ratione quam dilectione , necessarium duximus ab eadem ecclesia tantum scandalum omnino removere et Carnotensem Beate-Marie illius gloriosissime virginis et regine ecclesiam regio beneficio sublimare . Ego igitur Ludovicus , divina in regem Francorum clementia sublimatus , antiquam consuetudinem Carnotensis ecclesie recognoscens , communi episcoporum et procerum nostrorum assensu et consilio , necnon et uxoris mee Adelaidis et filii mei Philippi , in regem designati , instituo et decerno ut servi sancte Carnotensis ecclesie , tam qui ad episcopum quam qui ad canonicos pertinent , adversus omnes , tam liberos quam servos , in omnibus causis , placitis et negociis liberam et perfectam habeant testificandi et bellandi licentiam , et nemo umquam , servitutis occasionem eis opponens , in eorum testimonio ullam dare presumat calumpniam . Quod si aliquis temeraria presumptione illorum testimonium in aliquo refutaverit , aut calumpniatus fuerit , non solum regie majestatis et publice institutionis reus existat , sed querelam negocii sui , vel placiti , irrecuperabiliter amittat , ìta scilicet ut presumptuosus calumpniator de querela sua , si querat ulterius , non audiatur , et si aliquid ab eo queratur alterius querele reus omnino et convictus habeatur . Aliud etiam statuimus ut predictus calumpniator , nisi de tanta calumpnie culpa Carnotensi ecclesie satisfecerit , ad testimonium proferendum ulterius non admittatur . Quod ne valeat oblivione deleri , scripto commendavimus et , ne possit a posteris infirmari , sigilli nostri auctoritate et nominis nostri karactere subterfirmavimus . Actum Parisius , publice , anno MºCºXXºVIIIº , regni nostri xxº . Astantibus in palatio nostro quorum nomina subtitulata sunt et signa . Signum Ludovici , buticularii . Signum Hugonis , constabularii . Signum Alberici , camerarii . Dapifero nullo . »

Ludovicus

Francorum

Goffridus

Carnotensium

Beate Marie Carnotensis

Carnotensem Beate-Marie

Ludovicus

Francorum

Carnotensis

Adelaidis

Philippi

Carnotensis

Carnotensi

Parisius

Ludovici

Hugonis

Alberici


« In nomine sancte et individue Trinitatis , ego Ludovicus , Dei gracia , Francorum rex , omnibus tam futuris quam presentibus notum fieri volumus quod Goffridus , Carnotensis episcopus , Berneerium tociusque generis sui familiam , super quos servitutis calumpniam imponebamus , in curia sua , dictante justicia et juditio , in servos suos disrationavit . Cui videlicet juditio et veritati nos adquiescentes , supradictos homines tam sihi quam omnibus ejus successoribus in perpetuum concessimus . Hoc autem , ne per succedentia tempora possit oblivione deleri aut a posteris infirmari , scripto commendavimus et sigilli nostri auctoritate ac nominis nostri karactere firmavimus . Anno incarnati Verbi MºCºXXIXº , regni nostri xxº . Datum per manum Symonis , cancellarii . »

Ludovicus

Francorum

Goffridus

Carnotensis

Berneerium

Symonis


« Ego Gaufridus , Dei gracia , Carnotensis episcopus , apostolice sedis legatus , omnibus Dei fidelibus ad quorum noticiam presens cartula producetur , notum fieri volo quod Ricardus , major de Campo-Serico , spontaneus veniens in capitulum sancte Carnotensis ecclesie , me presente et multis personis et canonicis ejusdem ecclesie , necnon et laicis quam plurimis quorum nomina subscripta sunt , dedit et concessit in perpetuum , absque penitus omni calumpnia deinceps et reclamatione , omnes integre pastus de majoria Campi-Serici . Quidam frater ejusdem ecclesie nostre qui hoc donum fecerat , prelocutus dominus Zacharias , decanus ipsius ecclesie , dedit predicto majori viginti septem libras carnotensium , pro predicto dono , et pastus supradicte majorie omnes , cum sua integritate , assensu nostro et tocius Capituli nostri , dedit et concessit , disposuit et assignavit specialiter usui illorum canonicorum qui ad matutinas surgerent et misse dominice celebrationi interessent , et , preter canonicos , unicuique clericorum qui in septimana paschali ad matutinas surgerent , et misse dominice celebrationi et vesperis interessent nummum unum disposuit . Tum vero , nos peticioni tam clericorum nostrorum quam predicti majoris , postulantium ut donum istud auctoritate nostra confirmaremus , annuentes , eo ordine quo prolocutum et factum fuit , ante nos ipsum donum scripto mandavimus , et auctoritate nostra confirmavimus , et sigilli nostri impressione munivimus , et presenti carte , cum sigillo nostro , sigillum beatissime virginis Marie , assentiente et postulante Capitulo sancte ecclesie nostre , annecti precepimus . Si qua vero , quod absit , etc . . . . . . .

Gaufridus

Carnotensis

Ricardus

Campo-Serico

Carnotensis

Campi-Serici

Zacharias

Marie


« Innocentius episcopus , servus servorum Dei , venerabili fratri Gaufrido , Carnotensi episcopo , ejusque successoribus canonice substituendis , in perpetuum . Discreta et provida sedis apostolice dispensatio hanc servare temperantiam consuevit ut singulorum jus et dignitatem illesam custodiat et quos ad obsequium suum devotiores ac promtiores invenerit eos artioris dilectionis et familiaritatis benivolentia sibi astringat . Quia ergo te , venerabilis frater Gaufride , Carnotensis episcope , matrem tuam sanctam romanam ecclesiam toto mentis desiderio venerari ac diligere , et , emergentibus persecutionum scandalis , tamquam virum in religione probatum et in fide catholica firmum , pro ejus utilitate et servitio , viriliter desudasse manifestis persensimus argumentis , personam tuam ampliori caritatis affectione diligimus et ecclesiam tibi a Deo commissam ex injuncto nobis pontificalis officii culmine libentius honoramus . Tuis igitur , frater in Christo karissime , rationabilibus postulationibus gratum prebentes assensum , possessiones et bona que in presentiarum juste et canonice possides tibi et successoribus tuis et per vos Carnotensi beate et gloriose Marie Dei genitricis ecclesie presentis privilegii pagina confirmamus . In quibus hec propriis nominibus annotanda subjunximus : Terram videlicet de Frauxineto , cum appenditiis suis , ab exactione avene et aliis pravis consuetudinibus quas Hugo de Puteolo in eam induxerat , liberam et omnino quietam , quemadmodum , in presentia karissimi filii nostri Lodovici , Francorum regis , idem Hugo , in manu predecessoris tui , bone memorie , Ivonis episcopi , refutavit ; sane libertatem ab eodem antecessore tuo episcopali domui acquisitam integram illibatamque servari , precipimus , ut videlicet , decedentibus episcopis , nulli penitus liceat episcopalem domum invadere aut ea que ibi fuerint ullatenus occupare vel aliquid eorum presumere , que predecessoris nostri sancte recordationis Paschalis pape privilegio prohibentur . Preterea villam Pontis-Goeni vobis similiter confirmamus et eandem libertatem optinere sancimus . Hermenoldi quoque villam , Luthun , Balleolum Henartmont , Mundunvillam , Dundunvillam , Luceum , Bercherie , Chambleum et Basoches vobis duximus confirmanda . Quod autem canonici Sancti-Martini-de-Valle palefridum Carnotensis episcopi in promotione ipsius capere presumebant , deinceps omnino fieri prohibemus . Partem etiam telonei quam in urbe Carnotensi tam tu quam predecessores tui hactenus habuistis et jura censualia ubicumque ea habere videmini , domos proprias , vineas , torcularia , molendina , prata , nemora , stagna et alia que ad jus episcopale pertinent vobis nichilominus roboramus . Porro immunitatem claustri inviolatam manere statuimus , ut videlicet nulli omnino hominum liceat idem claustrum infringere , seu clericos vel laicos ad locum ipsum fugientes aut inibi commorantes offendere , aut eorum bona diripere . Ad hec , a fraternitate tua instantius exorati , ea que juris sunt canonicorum Carnotensium ipsis decreti hujus robore communimus , scilicet Fontaenetum , Sendarvillam , Loivillam , Magnenes , Luplante , Marchesvillam , Benes , Granthous , Autou et Varceias , Masengeium , Nougent-de-Feis , Joe , Bercherie , Bugleinval ; Seint-Prest , Vallis-Amance , Voves , Domus-Marie , Reboli , Puisols , Piretum et Pireolum , Vileises , Tyvillam , Villam-Sancti-Albini , Cluvillare , Catenas , Fontanas , Amille , terram de Auvers cum suis appenditiis , quecumque etiam in Normannia ad eandem ecclesiam noscitur pertinere , canonicis Carnotensibus firma et illibata perpetuis temporibus conservari decernimus . Preterea capellam Monzonville , Ungregium , Macerias , Perumvillare , Escubleium , Billehut , Guastellas et alias villas ubicumque sitas , que utique tam ad jus canonicorum quam etiam ad decanatum et preposituras Carnotensis ecclesie spectare videntur , eis inconcussas , absque refragatione aliqua , liceat possidere . Adicimus autem ut quicquid in posterum , largitione regum vel principum , seu aliorum oblatione fidelium , aut aliis justis modis , tam tibi , venerabilis frater Gaufride episcope , quam eisdem canonicis conferri contigerit , quietum vobis intemeratumque servetur . Statuimus autem ut homines de familia Beate-Marie ad jus tuum vel canonicorum pertinentes , quemadmodum a predicto filio nostro Lodovico , illustri Francorum rege , concessum est , ad omnia testimonia et omnes probationes sicut liberi laici admittantur . Si qua igitur in futurum , etc . »

Innocentius

Gaufrido

Carnotensi

Gaufride

Carnotensis

Carnotensi beate et gloriose Marie

Frauxineto

Hugo de Puteolo

Lodovici

Francorum

Hugo

Ivonis

Paschalis

Pontis-Goeni

Hermenoldi

Luthun

Balleolum Henartmont

Mundunvillam

Dundunvillam

Luceum

Bercherie

Chambleum

Basoches

Sancti-Martini-de-Valle

Carnotensis

Carnotensi

Carnotensium

Fontaenetum

Sendarvillam

Loivillam

Magnenes

Luplante

Marchesvillam

Benes

Granthous

Autou

Varceias

Masengeium

Nougent-de-Feis

Joe

Bercherie

Bugleinval

Seint-Prest

Vallis-Amance

Voves

Domus-Marie

Reboli

Puisols

Piretum

Pireolum

Vileises

Tyvillam

Villam-Sancti-Albini

Cluvillare

Catenas

Fontanas

Amille

Auvers

Normannia

Carnotensibus

Monzonville

Ungregium

Macerias

Perumvillare

Escubleium

Billehut

Guastellas

Carnotensis

Gaufride

Beate-Marie

Lodovico

Francorum


« In nomine sancte et individue Trinitatis , amen , ego Ludovicus , Dei gracia , Francorum rex . Cum ad omnes , maxime autem ad domesticos , bonum operari moneamur , eis qui majori nobis conjuncti sunt caritate et serviciorum suorum multiplicitate nos sibi obnoxios fecerunt , propensiori voluntate et beneficio ampliori liberalitatis manum porrigere debemus . Hujus ergo rationis consideratione habita , notum fieri volumus cunctis fidelibus , tam futuris quam instantibus , quod nos villam episcopi Carnotensis que est in Belsia , que scilicet villa Fraxinetum appellatur , pro Dei amore et peticione Gaufridi , venerabilis Carnotensis episcopi , amici nostri karissimi , ab omni consuetudine , a tolta scilicet et tallia et hospitatione et omni violentia et exactione , insuper ab omni consuetudine , liberam et quietam in perpetuum esse concessimus , astante et annuente filio nostro Ludovico , jam in regem coronato . Nos ergo predicte ville et omnibus inibi habitantibus et omnibus rebus ad eandem villam pertinentibus perpetuam immunitatem ab omni consuetudine , ut dictum est , concessimus , ita ut neque nos , neque successores nostri reges , neque omnino aliquis , preter Carnotensem episcopum , in predicta villa aliquid capere presumat . Et eandem villam in nostra tuitione et defensione suscepimus . Quod ut perpetue stabilitatis optineat munimentum , scripto commendari et sigilli nostri auctoritate et nominis nostri karactere roborari precepimus . Actum Parisius , in palatio nostro publice , anno incarnati Verbi MºCºXXXVIIº , regni nostri xxixº , Ludovico filio nostro in rege sublimato anno iiiiº .

Ludovicus

Francorum

Carnotensis

Belsia

Fraxinetum

Gaufridi

Carnotensis

Ludovico

Carnotensem

Parisius

Ludovico


« Ego Gaufridus , Dei gracia , Carnotensis episcopus , apostolice sedis legatus , omnibus Dei fidelibus ad quorum noticiam presens cartula producetur , notum fieri volo quod Hugo , major de Vovis , et filius ejus Gauterius , spontanei venientes in capitulum sancte Carnotensis ecclesie , me presente et multis personis et canonicis ejusdem ecclesie , necnon et laicis quam plurimis quorum nomina subscripta sunt , dederunt et concesserunt in perpetuum , absque omni penitus calumpnia deinceps et reclamatione , omnes integre pastus de majoria Vovarum ; et hoc ipsum donum filia predicti Hugonis Vulpilla concessit . Quedam vero alia filia ipsius majoris , nomine Falca , que tunc gravida erat ad partum et que tunc equitare non poterat , in presentia canonicorum nostrorum , hoc ipsum donum postea libens concessit . Quidam autem venerabilis frater ejusdem ecclesie nostre qui hoc donum fecerat , prelocutus dominus Zacharias , decanus ipsius ecclesie , dedit predicto majori viginti libras carnotensium pro predicto dono , et pastus illos supradicte majorie omnes , cum sua integritate , assensu nostro et tocius Capituli nostri , dedit , concessit , disposuit et assignavit specialiter usui illorum canonicorum qui ad matutinas surgerent et misse dominice celebrationi interessent . Tum vero nos peticioni , tam clericorum nostrorum quam predicti majoris , postulantium ut donum illud auctoritate nostra confirmaremus , annuentes , eo ordine quo prolocutum et factum fuit ante nos , ipsum donum scripto mandavimus , et auctoritate nostra confirmavimus , et sigilli nostri impressione munivimus , et presenti carte cum sigillo nostro sigillum beatissime virginis Marie , assentiente et postulante Capitulo sancte ecclesie nostre , annecti precepimus . Si qua vero , quod absit , ecclesiastica secularisve persona , etc . . . . . . Testes hujus doni , qui viderunt et audierunt , venerabiles fratres nostri : Zacharias , sancte Carnotensis ecclesie decanus ; Salomon , precentor ; Hugo , succentor ; Goslenus , prepositus ; Henricus , prepositus ; Paganus , archidiaconus , et omne Capitulum . Interfuerunt et alii testes homines laici : Girardus Avesgoth ; Bodardus de Iselers ; Hugo de Gaisvilla ; Gauterius de Loesvilla ; Rainaldus Vitalis ; Vitalis Algardi ; Gilo Belot ; Fulcherius de Fresnaico ; Gervasius , major ; Ernaudus , salinarius ; Radulfus Ardea ; Beroldus de Offunvilla ; Herbertus , miles de Dalleomonte ; Bernerius Herberti ; Garinus Morardi ; Gosbertus Achath ; Julduinus Herberti Envissent ; Richardus Allec ; Goscelinus de Freenvilla ; Ivo de Freenvilla ; Gaufridus de Monasteriis , major de Trisiaco ; Garinus de Free ; Symon de Belevilla ; Villanus de Monasteriis ; Adam Allec , et alii quamplures . Insuper autem tam futuris quam presentibus notificare volumus quod Capitulum nostrum c solidos qui deerant ad emptionem istam de communi supplevit . Factum est hoc MºCº tricesimo octavo anno ab incarnatione Domini , regnante Ludovico Juvene primo anno , et Gaufrido , episcopo , vigesimo et iiiº anno . Superius diximus quod una de filiabus predicti majoris , nomine Falcha , quia priori concessioni interesse non potuit , ut mulier matura partui , postea in festo Purgationis sancte Marie venit in capitulum , ibique , coram cunctis qui aderant , donum patris sui concessit , his presentibus : Hosberto , Hinnardo , Willelmo , Effredo , Hugone , Huberto Mordante , Hugone , Drochone , Gaufrido , Adam , Guidone Galeranni , Nevelone de Cruce , Ivone Hosberti , Andrea presbitero , Gaufrido , Ernaudo , Symone de Sancto-Stephano , Aelardo de Valeia . »

Gaufridus

Carnotensis

Hugo

Vovis

Gauterius

Carnotensis

Vovarum

Hugonis Vulpilla

Falca

Zacharias

Marie

Zacharias

Carnotensis

Salomon

Hugo

Goslenus

Henricus

Paganus

Girardus Avesgoth

Bodardus de Iselers

Hugo de Gaisvilla

Gauterius de Loesvilla

Rainaldus Vitalis

Vitalis Algardi

Gilo Belot

Fulcherius de Fresnaico

Gervasius

Ernaudus

Radulfus Ardea

Beroldus de Offunvilla

Herbertus

Dalleomonte

Bernerius Herberti

Garinus Morardi

Gosbertus Achath

Julduinus Herberti Envissent

Richardus Allec

Goscelinus de Freenvilla

Ivo de Freenvilla

Gaufridus de Monasteriis

Trisiaco

Garinus de Free

Symon de Belevilla

Villanus de Monasteriis

Adam Allec

Ludovico Juvene

Gaufrido

Falcha

Hosberto

Hinnardo

Willelmo

Effredo

Hugone

Huberto Mordante

Hugone

Drochone

Gaufrido

Adam

Guidone Galeranni

Nevelone de Cruce

Ivone Hosberti

Andrea

Gaufrido

Ernaudo

Symone de Sancto-Stephano

Aelardo de Valeia


« Quicquid ad honorem et communem utilitatem et ad quietem pauperum ecclesie spectat , recta intentione querentibus , unum maxime necessarium sollicite procurandum est , ne operam et impensam silentio perdant , et que pro pace et concordia tam presentium quam futurorum viriliter elaboraverint , per negligentiam et oblivionem , discordie postmodum et contentionis seminarium fiant . Quapropter nos omnes Carnotensis Capituli fratres notum fieri volumus , et presentibus et posteris , quod dominus Ursio de Merlaio injuste accipiebat pedagium in quadam parte terre Beate Marie de Belsia . Summonitus a canonicis , ad justiciam venire noluit et ad ultimum excommunicatus fuit . Tandem , Deo miserante et inspirante , rediens ad cor , venit in capitulum , ibi culpam suam cognovit et vadimonium rectitudinis , primum in manu decani , postea vero , multis tam clericis quam laicis adstantibus et videntibus , super altare beate Marie humiliter posuit ; et ut omnibus pateret quale et quantum esset jus canonicorum , utriusque partis consilio et consensu , decem legitimi homines de ipsa terra , vidente ipso , juraverunt in capitulo quia injuste hoc pedagium acciperet , videlicet a Novo-Vico et a calciato calle Blesensi qui transit ante Merlaium , de tota terra Beate Marie versus Belsiam , quacumque via , quacumque semita irent vel redirent Carnotum , nisi inciderent in predictum calciatum callem ante Vallem-Brachiorum . Sunt tamen infra has metas due ville , Plancavilla et Auvillare , de quibus domnus Ursio dicebat se non concessisse ; nobis econtra dicentibus quod non debebat accipere , retento jure Capituli , quacumque hora vellemus reclamare , loco et tempore . Insuper etiam concessit , hinc precibus canonicorum , inde pro anima sua et antecessorum suorum , inde etiam data sibi caritate sexaginta librarum , quod in clauso Beate Marie , in quo , et ante vindemias et in ipsis vindemiis , tam ipse quam sui homines , plus quam deberent accipiebant , per singulos quadrantes in quibus consuetudinem habebat , nichil aliud deinceps nisi tantum vii sextarios vini , secundum justam mensuram , acciperet ; hoc etiam concesso quod canonicis bene liceret deportare vindemias suas ad quodcumque vellent pressorium , in clauso , seu clauso pertinens , ubi consuetudinem suam domnus Ursio accipit . Definitum est etiam et concessum quod si operarii canonicorum conducticii , constat enim de domesticis quod in eos nullus habet manummittere nisi canonicus , si , inquam , illi in clauso forifecerint dum in opere erunt , licebit quidem servientibus domni Ursionis eos retinere ; quod si canonicus , cujus operarii erunt , in manu ceperit ut de eis justiciam faciat in curia canonici , juditio ejus et curie sue domnus Ursio justiciam suam accipiet . Quod si canonicus de operariis illis se intromittere noluerit , nos non reclamabimus ; si vero de forifacto quod illi ante fecerint eos accusare voluerit dum in opere canonici erunt , nec poterit eos retinere nec accusare . Hec ut prescripta sunt concessit ipse domnus Ursio in capitulo , et filius ejus primogenitus Nivelo , et frater ejus junior Hamelinus ; et apud Fractamvallem hoc idem concesserunt Philippus et Raginaldus , filii ejusdem Ursionis primogeniti , et apud Sanctum-Avitum filia ejus Beatrix hoc idem concessit . Concessis igitur et collaudatis ab utraque parte omnibus , ut in presenti carta continentur , processit domnus Ursio ad altare beate Marie , cum universo clero , militibus et populo multo , et cyrographum , in duas partes sectum , accercitis duobus filiis suis Nivelone et Hamelino , genibus flexis , obtulit super altare beate Marie , et unam partem levavit ipse cum prenominatis filiis suis , alteram , ad monumentum et munimentum prefate libertatis et perpetue pacis , in archivis ecclesie in perpetuum servandam dereliquit . Hec acta sunt anno incarnationis dominice millesimo centesimo tricesimo octavo , anno domni Ludovici , regis Junioris , secundo , episcopatus autem domni Gaufridi , Carnotensis episcopi , vigesimo quarto , nono kalendas februarii , luna vigesima , feria quarta , hora diei tercia .

Carnotensis

Ursio de Merlaio

Beate Marie de Belsia

beate Marie

Novo-Vico

Blesensi

Merlaium

Beate Marie

Belsiam

Carnotum

Vallem-Brachiorum

Plancavilla

Auvillare

Ursio

Beate Marie

Ursio

Ursionis

Ursio

Ursio

Nivelo

Hamelinus

Fractamvallem

Philippus

Raginaldus

Ursionis

Sanctum-Avitum

Beatrix

Ursio

beate Marie

Nivelone

Hamelino

beate Marie

Ludovici

Gaufridi

Carnotensis


« Universis sancte matris ecclesie filiis tam presentibus quam futuris , Arnoldus , Lexoviensis ecclesie humilis minister , salutem . Episcopalis officii ratio postulat jura et possessiones ecclesiarum que infra terminos commisse nobis a Deo potestatis constitute sunt diligenti patrocinio confovere et ab ipsis omnem arcere molestiam et injuriam removere . Qua nimirum consideratione , bona quelibet tam ecclesiastica quam secularia que in episcopatu Lexoviensi sancta et venerabilis Carnotensis ecclesia ab antiquo possedisse dinoscitur , sub Lexoviensis ecclesie et nostra protectione suscepimus , eique jure perpetuo possidenda concedimus , scriptique presentis valituro in perpetuum munimine confirmamus . In quibus sane certum est quedam , de jure seculari in jus ecclesiasticum , largitione principum concessa , devotione consecrata laudabili , in defensionem ecclesie , tanquam res ecclesiasticas , pertransisse . Quedam vero sunt que ab ipsa fidei christiane fondatione specialius ad jus ecclesiasticum pertinere noscuntur , ideoque specialius ad episcopalem pertinet potestatem ut ea scilicet affectuosius ecclesia protegat , quia ad eam magis proprie spectant privilegio singulari . Utraque igitur bona predicte sancte Carnotensis ecclesie presentis scripti pagina confirmamus , data in eos nimirum excommunicationis sentencia qui tam sancte constitutioni nostre presumpserint qualibet malicia contraire . Ex quibus quedam que omni jure necesse est ecclesiastica reputari propriis duximus exprimenda vocabulis : ecclesiam Sancti-Taurini de Anglicavilla , ecclesiam Sancti-Martini de Runcevilla , ecclesiam Sancti-Juliani-super-Carlonam , ecclesiam Sancti-Petri de Altaribus , capellam Sancti-Nicholai in eadem villa . Has igitur ecclesias , sicut ab antiquis retro temporibus a sancta Carnotensi ecclesia possesse fuerunt , eidem habendas in perpetuum concedimus , et confirmamus cum omnibus pertinentiis suis , ut , cum vacaverint , presentationes habeant sacerdotum , et in ecclesiis ipsis cuncta percipiant que eam ibi ab antiquo certum est percepisse , salvo nimirum ecclesie Lexoviensi et nobis omni jure episcopali , et sacerdotibus qui in eis ministraverint jure parrochiali , in omnibus scilicet beneficiis que tam isti quam predecessores eorum usque ad tempora nostra in omni jure et beneficio perceperunt . »

Arnoldus

Lexoviensis

Lexoviensi

Carnotensis

Lexoviensis

Carnotensis

Sancti-Taurini de Anglicavilla

Sancti-Martini de Runcevilla

Sancti-Juliani-super-Carlonam

Sancti-Petri de Altaribus

Sancti-Nicholai

Carnotensi

Lexoviensi


« In nomine sancte et individue Trinitatis . Ego Ludowicus , Dei gratia , rex Francorum et dux Aquitanorum , notum fieri volumus quod villam episcopi Carnotensis que Basoche nominatur in nostra custodia et protectione eustodimus , et illam pravam et injustam consuetudinem quam Villana et ejus filii , videlicet Willelmus Potardi et Albertus et Rodbertus et Petrus et Hugo , in eadem villa reclamabant , in nostra presentia penitus dimiserunt , dicentes nobis in publico et manifeste recognoscentes quod in villa prenominata et in ejus territorio de rebus episcopi Carnotensis et hospitum qui ibidem commorabantur injuste et per rapinam multociens habuerunt . Nobis igitur presentibus , predicte persone omnes de illa rapina et maleficio nullam excusationem pretendentes , et suam culpam nullatenus defendentes , in manu Reginaldi , cantoris ecclesie Carnotensis , condignam satisfactionem fecerunt , asserentes quidem et pro certo promittentes quod in prefata villa nichil deinceps reclamarent , sed ejus libertatem , quam in presentia nostra promiserunt , pro posse suo , in nostra curia et alibi , custodirent et defenderent . Quod ut perpetue stabilitatis obtineat munimentum , scripto commendari nostrique sigilli auctoritate muniri atque nominis nostri subter inscripto karactere coroborari precepimus . Actum publice Aurelianis , anno Mº Cº XLº IIº , regni vero nostri viº , astantibus in palatio nostro quorum nomina subtitulata sunt et signa : Signum Radulfi , Viromandorum comitis , dapiferi nostri . Signum Willelmi , buticularii . Signum Mathei , camerarii . Signum Mathei , constabularii . Data per manum Cadurci , cancellarii . »

Ludowicus

Francorum

Aquitanorum

Carnotensis

Basoche

Villana

Willelmus Potardi

Albertus

Rodbertus

Petrus

Hugo

Carnotensis

Reginaldi

Carnotensis

Aurelianis

Radulfi

Viromandorum

Willelmi

Mathei

Mathei

Cadurci


« Ego Goslinus , Dei gratia , Carnotensis episcopus , notum facio tam futuris quam presentibus quod nobilis mulier Elizabet , vicedomina , Carnoti egrotans , cum exitum hujus vite se in proximo habituram speraret , misit ad me , supplicans ut ad eam venirem . Veni igitur ad eam , ex debito et intuitu pietatis , et confessa devote peccata sua dispositionem rerum suarum in manu nostra tradidit et commisit . Recordata est itaque inter cetera cujusdam elemosine quam mater sua domina Helissendis , tempore suo , devotissime fecerat , et ipsa eadem postea in diebus suis non minus attente observaverat , duorum scilicet cereorum quos ante memoriam perpetue virginis Marie in singulis sabbatis offerre consueverant . Voluit autem et precepit ut hec elemosina quam ad tempus fecerant , pro salute antecessorum suorum et sua , perpetua esset ; et ad hoc perficiendum redditus assignavit , videlicet quinquaginta duos solidos annuatim habendos de Furno-Vicedomine , et me , de cujus feodo illa elemosina est , obnixe rogavit ut concederem , et concessi . Hoc vidit , audivit et concessit domina Loreta , soror ejus ; Willelmus quoque , filius ejusdem vicedomine , libens postea hoc concessit et in manu nostra eandem elemosinam posuit et dimisit . Ne autem oblivione deleri posset , juxta votum ejusdem domine et predictorum filii ejus et sororis ejus , presens scriptum inde fieri et sigilli nostri munimine precepimus roborari . Hoc viderunt et audierunt : Robertus , decanus ; Hugo , subdecanus ; Johannes , archidiaconus ; Radulphus , capicerius ; Willelmus , camerarius ; et alie multe persone et canonici ecclesie nostre , necnon et laici quamplures . »

Goslinus

Carnotensis

Elizabet

Carnoti

Helissendis

Marie

Furno-Vicedomine

Loreta

Willelmus

Robertus

Hugo

Johannes

Radulphus

Willelmus


« Illum sue significationis sensum commoditati nostre magis commodum littere nobis contulerunt , sub quo eas delegamus ad posteros decisionum nostrarum interpretes . Id sibi injungens officii , ego Goslenus , Dei gracia , Carnotensis episcopus , earum interpretatione posteritati notum relinquo fratres nostros ecclesie Carnotensis concanonicos penes nos deposuisse clamorem adversus Radulfum , prepositum de Nogento , super oblitis agripennorum de culturis que apud Unum-Pilum sunt , asserentes eas de proprietate debere esse Capituli , juxta ejus pactionis modum quam cum eis inivimus , tempore quo preposituram de Nogento habebamus . Proinde memoratus Radulfus , nostra sollicitatus prece , eas oblitas Capitulo quietas dimisit , eo rursus a Capitulo sibi , prece nostra , obtento quod dum preposituram illam teneret , oblitas sub nomine precarie haberet ; cum vero decederet , seu quovis alio modo eam dimitteret , oblite ad proprietatem Capituli quiete et sine reclamatione redirent . Compositione itaque , communi utriusque partis assensu , in eum modum facta , decanum pro toto Capitulo exinde investivimus , a quo deinceps antedictus Radulfus , tanquam de precaria , fuit investitus . Et est insuper adnectendum quod , ad recognitionem sui juris , statuimus eos inde pro unoquoque agripenno quatuor denarios de censu habituros , necnon et jura parrochialia , panes videlicet et candelas . Actum publice , residentibus in capitulo nostro : Roberto , decano ; Hugone , precentore ; Hugone , subdecano ; Roberto , succentore ; Milone , archidiacono ; Gaufrido , preposito de Nogento-super-Auduram ; Raherio , preposito de Belsica ; Odone , preposito de Fontaneto ; Gosleno , capicerio . Si quis autem huic nostre pagine obviare presumpserit , a communione dominici corporis et sanguinis alienus , noverit se anathemati subjacere . Ad majorem nempe auctoritatem presenti cartule conferendam eam nostri impressione sigilli munivimus . »

Goslenus

Carnotensis

Carnotensis

Radulfum

Nogento

Unum-Pilum

Nogento

Radulfus

Radulfus

Roberto

Hugone

Hugone

Roberto

Milone

Gaufrido

Nogento-super-Auduram

Raherio

Belsica

Odone

Fontaneto

Gosleno


« Ego Gollinus , Dei gracia , Carnotensis episcopus , notum fieri volo cunctis sancte ecclesie fidelibus , tam futuris quam presentibus , quod canonici ecclesie mihi commisse de prepositis suis mihi sepius conquerentes , diem emendandi ea de quibus ipsi adversus prepositos conquerebantur a me obtinuerunt . Die igitur statuta , in capitulum convenerunt et ibidem , in presentia mea , querimonias suas canonici exposuerunt , dixeruntque quod prepositi deditos servientes habebant qui ibant per preposituras cum equis et sine equis , qui ibidem morabantur et hospitabantur apud rusticos , et exigebant ab eis quedam que litteris et statutis domni Ivonis et domni Gaufridi , bone memorie , predecessorum nostrorum episcoporum , et decreto pape Pascalis , de eadem re firmatis , prohibebantur . Preterea conquesti sunt quod prepositi rusticos ecclesie multis ad se vocationibus et submonitionibus fatigabant , et multis vexationibus angariabant , donec tandem , multis labo ribus et tediis afflicti , quicquid exigebatur persolverent . Addiderunt et gravem querimoniam de eisdem prepositis qui , priusquam successores decedentium majorum in capitulo presentarent , ab eis relevationes majoriarum exegerant , et hujus rei bonam et antiquam ecclesie consuetudinem pervertebant . Iterum conquesti sunt quod prepositi proprias domos habebant in preposituris , quod nullatenus licet . His omnibus diligenter auditis et intellectis , nos utilitati ecclesie et paci pauperum providere et totius turbationis et scandali causam prorsus extirpare desiderantes , predictos prepositos rogando , consulendo monuimus ne super his adversus fratres et concanonicos suos contentiose agerent , nec ab unitate fraterne caritatis discederent , verum hec omnia concorditer et amicabiliter terminari concederent ; quod ipsi , rogatu nostro et amore fratrum suorum quos nullatenus offendere volebant , benigne concesserunt . Itaque , consilio optimatum nostrorum et voluntario assensu eorumdem prepositorum , statuimus ne deinceps prepositi habeant in preposituris servientes quos tunc habebant , nec cum equis nec sine equis , quare nimis infamati de gravamine pauperum erant , neque alios ad hoc deditos , neque aliquem de junioribus suis summoneant , nisi pro certa causa , et hoc nec nisi per se , vel per presbiterum , vel per majorem tantum . Nullus eorum serviens apud rusticos hospitetur ; nullus cum eis medietates habeat ; nullus aliquid eis accommodet ; nullus ab eis exigat nummos , annonam et cetera que apostolico privilegio prohibentur . Porro de illis qui in majoriis successuri erunt , statuimus ut nullam a preposito suo de feodo ejus habeant investituram neque potestatem justicias exercendi , sive summonitiones faciendi , donec prius in capitulum ab eodem preposito presententur et a Capitulo relevent . Preterea prohibuimus et omnino prohibemus ne prepositorum aliquis in prepositura sua propriam domum de cetero habeat . Si quis autem , quod nolumus , ad dampnum canonicorum hec in pejus mutare presumpserit , et , secundo terciove commonitus , non resipuerit , maledictus atque excommunicatus permaneat , et cum eis qui in fine mundi audituri sunt ite maledicti in ignem eternum qui paratus est diabolo et angelis ejus portionem et societatem habeat . Ut autem hec concessio firmiorem per futura tempora obtineret vigorem et a successoribus nostris verius et cercius crederetur et diligentius observaretur , has litteras fieri jussimus et sigilli nostri impressione firmavimus . »

Gollinus

Carnotensis

Ivonis

Gaufridi

Pascalis


Ego Goslinus , Dei gracia , Carnotensis episcopus , notum fieri volo omnibus sancte ecclesie fidelibus , tam futuris quam presentibus , quod communis Capituli ecclesie mihi commisse fratres in capitulo suo mihi exposuerunt multa et magna gravamina que majores villarum suarum et servientes prepositorum in rusticos excercebant , que , quia omnino intolerabilia erant , indicaverant similiter domno Gaufrido , pie recordationis , predecessori meo , episcopo . Cujus nimirum consilio et assensu , ob remedium tantorum malorum , predicti fratres nostri conscripserant institutum , quod et presentaverunt et legi fecerunt in presentia mea , rogantes ut illud ego quoque concederem et firmarem . Quia ergo illud ex necessitate et pro pace pauperum instituerant et predicti predecessoris nostri episcopi Gaufridi , cujus anima requiescat in pace , auctoritas assensum prebuerat , petitionem ipsorum benigne suscepi , et ut sacramenta que majores et rustici sibi fecerant in capitulo , in hec verba que secuntur , singulis bienniis renoventur concessi , et presens inde scriptum sigilli mei impressione firmavi . Sacramentum majorum ecclesie nostre quod debent facere in capitulo : Hoc audiatis , domini , quod ab hac hora in antea a rusticis mee majorie non exigam aurum , vel argentum , neque frumentum , aut avenam , nec humeros porcorum , nec tortellos , aut ova , neque corveias aliquas arature ab ipsis , neque ab uxoribus eorum corveias lanificii , vel cujuslibet alterius rei , per me , vel per uxorem meam , neque per aliquam aliam subpositam personam . Non exigam ab eis relevationes terrarum vel aliarum possessionum , decedentibus patribus vel aliis possessoribus earum , neque de conjugandis feminis venditiones , neque medietates habebo cum rusticis , neque eos mittam in plegium , neque exigam ab eis oves , agnos , anseres , gallinas , neque aliquid quod ad exactionem aliquam pertineat ; neque tenebo placita eorum ante me , neque submonebo eos sine jussu prepositi vel certi nuntii ejus et sine certa causa quam ibidem nominem eis . Non patiar amodo quod servientes prepositi apud rusticos mee majorie hospitium habeant , neque ab eis quicquam exigant , nec annonam , nec avenam , nec anseres , nec gallinas , nec ovem , nec agnum , nec ligna , neque eos medietarios habeant aut in plegium mittant , neque corveiam aliquam ab eis exigant . Preterea fidelis ero vobis amodo de perquirendis et persolvendis redditibus vestris , nec suscipiam vendas a quoquam donec emptorem adducam et presentem vobis in capitulum . Census vestros perquiram ad terminum stabilitum sine fraude et dolo , et , postquam suscepero , infra quintum-decimum diem in camera hujus ecclesie reponam . Non patiar homines , sive feminas aut possessiones aliquas hujus ecclesie ab ecclesia alienari , nec terras aut redditus vestros ad dampnum vestrum et ecclesie per me vel per alium occupari , quantum ad me pertinebit , quin veniam in capitulum et dicam vobis . Hec legitime et fideliter tenebo sine malo ingenio . Sic me Deus adjuvet et hec sancta . Sacramentum rusticorum quod fit in capitulo . Hoc audiatis , domini , quod ab hac hora in antea non recipiam ad hospitandum servientes prepositi , neque veniam pro submonitione eorum , neque dabo eis aurum vel argentum ; non dabo eis garbas , neque annonam aliquam , aut avenam , sive ligna , non ovem aut agnum , non anseres , non gallinas aut pullum , neque corveiam aliquam faciam eis , neque ero plegius eorum aut medietarius . Similiter et majori meo ista non faciam per violentiam aut exactionem aliquam ; scilicet non dabo ei , neque uxori aut servientibus ejus , aurum , vel argentum , neque frumentum , neque annonam aliquam , aut avenam , non humeros porcorum , non tortellos aut ova , neque corveias aliquas arature aut lanificii , vel cujuslibet alterius rei , non ovem aut agnum , non anseres aut gallinas , neque aliquid quod ad exactionem aliquam pertineat . Cum missi fuerint servientes vestri ad grangias , si per violentiam pro numerando a me aliquid extorserint , si de vestris rebus furto subripuerint , furtivum depositum eorum in domum meam non recipiam , neque celabo si novero a quoquam vicino meo recipi , sed veniam in capitulum et dicam vobis . Similiter , cum carritia de annonis vestris fient , si videro dampnum vestrum et sciero , vel annonam , vel aliud extra refectorium , vel intra , a quoquam subtrahi vobis , dicam canonicis qui custodient grangias , et , si per eos non emendabitur , in capitulo dicam vobis . Hec fideliter tenebo sine malo ingenio . Sic me Deus adjuvet et hec sancta .

Goslinus

Carnotensis

Gaufrido

Gaufridi


« Joscelinus de Alneolo Capitulo Sancte Marie , salutem . Notum sit omnibus tam presentibus quam futuris quod ego Goscelinus , recognoscens culpam meam de angariis , sive corveis , quas injuste habebam in terra vestra apud Ascumvillam , et inde petens a vobis veniam et absolutionem , dimitto eas absolute , et condono in perpetuum cum tota posteritate meorum heredum . »

Joscelinus de Alneolo

Sancte Marie

Goscelinus

Ascumvillam


« Ego Robertus , Dei gracia , Carnotensis episcop us , omnibus Dei fidelibus , tam futuris quam presentibus , notum fieri volo , quod ea que , inter nos et dilectum fratrem nostrum Fulcherium , venerabilem abbatem , et totum capitulum Beati-Petri , de quibusdam possessionibus ad nos et ad ipsos pertinentibus , concordi et utili consideratione et pactione , inita sunt , ad memoriam posteritatis scripto commendare curavimus . Habebat siquidem monasterium Sancti-Petri decimationem quamdam apud villam nostram que dicitur Plaancheviler , et nos apud Hermenovillam villam nostram ab hominibus Beati-Petri et in territorio eorum decimationem accipiebamus . Et cum utrique gravaremur , non enim homines nostri credebantur decimas suas monachis bene solvere , neque homines monachorum bene dicebantur solvere nobis ; cum etiam decimationes nostre sibi equivalentes viderentur , factum est inter nos concambium , communi assensu et Capituli nostri et capituli Sancti-Petri . Itaque decimatio quam habebant monachi Sancti-Petri apud Plaancheviler cessit nobis et successoribus nostris episcopis habenda in perpetuum , et decimatio quam nos accipiebamus in territorio hominum Sancti-Petri apud Hermenovillam cessit in perpetuum monasterio Sancti-Petri . Item , cum monachi Beati-Petri haberent quendam molendinum juxta prata nostra que dicuntur Minima Prata Episcopi , communi assensu , tam abbatis predicti quam tocius capituli Beati-Petri , necnon et tocius Capituli nostri assensu , accepimus a predicto abbate et a fratribus ejusdem monasterii dictum molendinum liberum et quietum nobis et successoribus nostris episcopis in perpetuum , ad annuam modiationem septem modiorum de Loen , vel , si Loen forte non recipietur , equivalens ei solvetur monachis in horreis nostris Carnoti . Est autem terminus hujus modiationis solvende cum sepedicti monachi recipiunt annonam prebendarum suarum in Loen . Hoc tamen pecierunt monachi Sancti-Petri sibi reservari , et nos concessimus , quod si aliquis de successoribus nostris episcopis predictam modiationem solvere nollet , predictum molendinum suum rehaberent sicut prius liberum et quietum . Hec , ut in posterum rata et inconvulsa habeantur , scripta sunt , et scriptum sub cyrographo divisum , communi nostro assensu , mei scilicet et abbatis et capituli Beati-Petri , in quibus capitulis hec tractata sunt et communiter concessa , munitaque sigillo Capituli Beate-Marie et sigillo capituli Sancti-Petri . Ego Robertus , Carnotensis episcopus , ista omnia , sicut in presenti pagina scripta sunt et bona fide intellecta , concessi et sigillo nostro confirmavi et subscripsi . Ego Fulcherius , abbas Sancti-Petri , ista omnia , sicut in presenti pagina scripta sunt et bona fide intellecta , concessi et sigillo nostro confirmavi et subscripsi . Ego Ivo , decanus , et nos fratres Capituli ecclesie Beate-Marie Carnotensis ista omnia , sicut superius prenotata sunt , concessimus et in testimonium nostre concessionis presenti cartule sigillum nostrum apposuimus . Cunctis hec legitime servantibus sit pax domini nostri Jhesu Christi , amen . »

Robertus

Carnotensis

Fulcherium

Beati-Petri

Sancti-Petri

Plaancheviler,

Hermenovillam

Beati-Petri

Sancti-Petri

Sancti-Petri

Plaancheviler

Sancti-Petri

Hermenovillam

Sancti-Petri

Beati-Petri

Minima Prata Episcopi

Beati-Petri

Loen

Loen

Carnoti

Loen

Sancti-Petri

Beati-Petri

Beate-Marie

Sancti-Petri

Robertus

Carnotensis

Fulcherius

Sancti-Petri

Ivo

Beate-Marie Carnotensis


« In nomine sancte et individue Trinitatis , amen . Quoniam omnes Dei fideles a pervasione rei alterius christiane cohibet regula discipline , et summa iniquitas est preripere bona venerabilibus personis et locis deputata , iccirco ego Theobaldus , Blesensis comes , regni Francie procurator , ad noticiam tam futurorum quam presentium scripto mandare curavi quod dictum erat mihi terram de Bussiaco esse de feodo meo . Perinde causam movens in curia regis Ludovici de eadem terra contra episcopum Carnotensem Robertum , conventus a rege et adjuratus per fidelitatem ei debitam ne vexarem episcopum et ecclesiam , si non cognoscerem in illa terra jus meum infra terminum placiti , per multam et diutinam inquisitionem a fidelibus meis et hominibus et servientibus edoctus , nullum ibi reperiens jus meum , eandem terram ad jus Carnotensis episcopi pertinere cognovi . Cum igitur , in Natali Domini , ad curiam gloriosi regis Ludovici Stampis convenissemus , ne fieret mihi in peccatum si , ex eo quod querelam inde moveram , aliquis in posterum occasionem haberet aliquod impedimentum in jus ecclesie movere , assistente ibi Roberto , pontifice , coram rege et multiplici baronia , protestatus sum me in terra de Bussiaco nichil juris habere , et ita placitum dimisi , et episcopum jus suum in pace possidere et litteris et sigilli mei auctoritate et testibus subscriptis precavere curavi , ne veniret in detrimentum ecclesie quod inde causam moveram , et ideo tam sollempniter , post certissimam inquisitionem , placitum refutavi et jus suum episcopo et ecclesie dimisi . Actum publice Stampis , anno ab incarnatione Domini MºCºLVIº . »

Theobaldus

Blesensis

Francie

Bussiaco

Ludovici

Carnotensem

Robertum

Carnotensis

Ludovici Stampis

Roberto

Bussiaco

Stampis


« Rotrodus , Dei gracia , Ebroicensis ecclesie humilis minister , omnibus fidelibus tam presentibus quam futuris , salutem in Domino . Notum et scripto nostro ratum esse volumus quod ecclesias de Illeiis ecclesie Sancte-Marie Carnoti et monasterio Sancti-Petri Carnoti , utriusque ecclesie jure cognito , concessimus quiete in perpetuum possidendas , eo tenore ut predicte ecclesie Sancte-Marie et Sancti-Petri totam decimam habeant , excepta decima terre quatuor carrucarum quam monachi de Strata colunt , quarum decimam idem monachi , donatione nostra et auctoritate , sibi quietam defendunt , et excepta tercia garba de Vileta et de feodo qui dicitur Jerosolimitanorum , quam ad opus presbyterorum de Illeiis detinuimus , que antea erat eorumdem sacerdotum . Siquidem canonici Sancte-Marie et monachi Sancti-Petri annuatim dabunt presbyteris de Illeiis , pro messione , quinque modios , tres scilicet de hybernagio et unum de ordeo et alterum de avena . Porro , decedentibus presbyteris , presentationem subrogandorum ecclesie Beate-Marie et Sancti-Petri concessimus , et duas partes lane et duas partes candelarum , in his videlicet quinque festis : in Pascha , in festo Omnium-Sanctorum , in Natale Domini , in Purificatione beate Marie et ejus Assumptione . Reliqua autem que altario pertinent , sicuti agnos et porcellos et decimam lini et chanvre , jure sacerdotali , presbyteri sibi habeant et decimam vini vinearum que tunc erant in parrochia illa quando hec donatio facta est , sic tamen ut , si forte alie vinee in toto territorio de Illeiis plantarentur , decime earum Beate-Marie et Sancti-Petri essent . Si autem que tunc erant vinee ad terram arabilem reverterentur , decima illius terre in jus predictarum ecclesiarum Sancte-Marie et Sancti-Petri veniret . Sed et concessimus quod si forte aliqui laicorum qui in parrochia de Illeiis decimas tenent , eas ecclesie Beate-Marie et Sancti-Petri concederent , vel si predicte ecclesie ipsas aliqua ratione sibi perquirere possent , cas illis habendas auctoritate nostra confirmamus . Dominus quoque Symon de Aneto , qui tunc erat dominus Illeiarum , has ecclesias , in presentia nostra , apud Coldras , concessit habendas in perpetuum ecclesie Beate-Marie Carnoti et monachis Sancti-Petri . Hoc etiam notum vobis esse volumus et ratum permanere quod Wuillelmus Golferius concessit monachis Sancti-Petri , in presentia nostra , apud Britolium , quicquid juris in predictis ecclesiis et decimis prius habuerat . Hoc quoque prius in presentia nostra diffinitum est quod dominus Robertus , qui tunc erat Carnotensis episcopus , medietatem hujus decime ad ecclesiam suam pertinentem , concedente ibidem Capitulo suo , in vita sua possideret et post ejus decessum in dominium Capituli veniret ; unde et Capitulum ejus anniversarium singulis annis ageret , et totum redditum medietatis hujus decime , in anniversaria die obitus sui , canonicis et clericis chori qui anniversario interessent divideret , prout eis idem episcopus , vel in vita vel in decessu suo , litteris et sigillo suo institueret . Laboraverat enim in restituenda hac decima et ecclesie sue et ecclesie Beati-Petri . Actum Carnoti , publice , in capitulo Beate-Marie , anno ab incarnatione Domini MºCºLVIIº , in presentia mea et domini Roberti , tunc Carnotensis episcopi , et sui Capituli ; residentibus ibidem nobiscum : Willelmo , decano ecclesie nostre , et sacerdotibus de Illeiis Herberto et Gosberto , et plerisque aliis clericis nostris quos in comitatu nostro tunc habemus . Quod ut ratum per succedentia tempora perseveret , scriptum inde sollempniter factum sigilli nostri impressione munivimus . Hoc factum est , salvo per omnia jure nostro pontificali , videntibus Herberto , sacrista ; Roberto de Novo-Burgo , nepote nostro , canonico ecclesie nostre ; Daniele , capellano ; Gauterio de Ulmeia et Rotrodo , canonico . »

Rotrodus

Ebroicensis

Illeiis

Sancte-Marie Carnoti

Sancti-Petri Carnoti

Sancte-Marie

Sancti-Petri

Strata

Vileta

Jerosolimitanorum

Illeiis

Sancte-Marie

Sancti-Petri

Illeiis

Beate-Marie

Sancti-Petri

Illeiis

Beate-Marie

Sancti-Petri

Sancte-Marie

Sancti-Petri

Illeiis

Beate-Marie

Sancti-Petri

Symon de Aneto

Illeiarum

Coldras

Beate-Marie Carnoti

Sancti-Petri

Wuillelmus Golferius

Sancti-Petri

Britolium

Robertus

Carnotensis

Beati-Petri

Carnoti

Beate-Marie

Roberti

Carnotensis

Willelmo

Illeiis

Herberto

Gosberto

Herberto

Roberto de Novo-Burgo

Daniele

Gauterio de Ulmeia

Rotrodo


« Quoniam que in tempore fiunt lege temporis cito pretereunt et a memoria dilabuntur , antiquorum viva discretio negociorum formulas litterarum monumentis tradere consuevit ; deprehendit enim litterarum beneficio posse fragilis memorie defectibus subveniri . Ad exemplar igitur nostrorum patrum utile et imitandum , nos quoque , presentium tam quam futurorum , noticie tradere curamus quod canonici Sancti-Vincentii-de-Bosco ecclesie Carnotensi hospites de Lonvillario , quos diu tenuerant , réliquerunt . Id autem concesserunt et dederunt , pro remedio animarum suarum , domini ejusdem ville Baldricus et Raherius , frater ejus , et filii Baldrici Stephanus , Willelmus , Vivianus de Bursariis de cujus feodo res manebat , Hugo Gervasii de Castello-Novo . Predictorum autem virorum rogatu , Beate-Marie Carnotensis canonici hospites pretaxatos Willelmo filio Baldrici , cum unius substitucione heredis , concesserunt ; hoc videlicet pacto quod singulis annis singuli hospites xviii denarios redderent , et si hospites illi sibi invicem forisfacerent , vel alii , per manum predicti Willelmi vel servientis ejus , consilio tamen Capituli , emendaretur . Hoc autem diffinitum est , Baldrico vivente , in capitulo Sancte-Marie , Gosleno episcopo presente . Post mortem vero Baldrici , Philippus , filius ejus , cui terram concesserat assensu Willelmi fratris ejus , qui Willelmus major natu erat , Philippus , inquam , prefinitam elaboravit frangere constitutionem . Revocatus autem postea , tum per justiciam ecclesie , tum per judicium , factam a patre suo concessit donationem ; et in signum infrangibilis donationis ipse et Willelmus frater super altare cultellum , coram dominis ecclesie , confregerunt . Hoc autem iterum factum est in capitulo , anno ab incarnatione Domini MºCºLºIXº , regnante Lodovico , Roberto sancte sedis episcopo , presente Ivone , decano ; Hugone , precentore ; Hugone , subdecano ; Roberto , succentore ; Pagano , archidiacono ; Odone , preposito ; Gaufrido , preposito ; Raherio , preposito ; Odone , presbitero ; Milone , presbitero , et aliis tam diaconis quam subdiaconis ; presentibus : Huberto Chotart , Ernaudo de Poncellis , Gisleberto de Tardeis , Ernaudo de Folieto , Garino de Galardone , Amarrico Goaudi , Guidone de Crechis , Gervasio de Brueria . »

Sancti-Vincentii-de-Bosco

Carnotensi

Lonvillario

Baldricus

Raherius

Baldrici Stephanus

Willelmus

Vivianus de Bursariis

Hugo Gervasii de Castello-Novo

Beate-Marie Carnotensis

Willelmo

Baldrici

Willelmi

Baldrico

Gosleno

Baldrici

Philippus

Willelmi

Willelmus

Philippus

Willelmus

Lodovico

Roberto

Ivone

Hugone

Hugone

Roberto

Pagano

Odone

Gaufrido

Raherio

Odone

Milone

Huberto Chotart

Ernaudo de Poncellis

Gisleberto de Tardeis

Ernaudo de Folieto

Garino de Galardone

Amarrico Goaudi

Guidone de Crechis

Gervasio de Brueria


« Universis tam presentibus quam futuris notum sit quod Arnoldus , qui ecclesie Bonevallensis minister exstitit , domno Gaufrido , Carnotensi episcopo , quandam vendidit terrulam , juxta prata ejusdem episcopi constitutam . Quod factum domnus Godescallus postea concessit , qui , favente Deo , post Arnaldum pastoralem in eadem ecclesia dignitatem obtinuit . Hoc etiam universus ejusdem cenobii conventus approbavit , scriptoque confirmavit ; scilicet , ut eandem terram domnus Gaufridus , Carnotensis episcopus , in perpetuum liberam possideat , et , absque calumpnia , quicquid aliud sibi placuerit de eadem terra faciat . »

Arnoldus

Bonevallensis

Gaufrido

Carnotensi

Godescallus

Arnaldum

Gaufridus

Carnotensis


« Ego Manasses , Dei gratia , Aurelianensis ecclesie minister humilis , omnibus notificamus quia , nobis astantibus , requisivit Carnotense Capitulum , in presentia domini nostri Guillelmi , Carnotensis electi , Garnerius Rufus , ut , licentia sui , liceret ei constituere capellam , in honore beate Marie et sancti Jacobi , apud Merrolias , salvo jure ecclesie Sancti-Laurentii , ad quam spectaret , de omnibus ; ita tamen quod presbiter Sancti-Laurentii omnia christianitatis offitia prefato Garnerio exhibebit et familie ipsius et omnibus hominibus terre illius apud eandem ecclesiam , excepta corporum sepultura que apud matricem ecclesiam sepelientur . Electus autem et canonici , precibus nostris et ejusdem Garnerii adquiescentes , juste petitioni gratum prebuerunt assensum . Ut autem tantum benefitium aliqua sequeretur remuneratio , sepenominatus Garnerius presbitero Beati-Laurentii , qui capelle deserviet de Merroliis , unum modium frumenti , mensura Balgentiacensi mensuratum , singulis annis , habendum , et unum modium melioris quam habebit martialis annone , eadem mensura mensurate , dedit et concessit . Si vero aliquis , quod absit , contra stabilitatem hanc conabitur insultare , nos in illum gladio Spiritus-Sancti insurgemus et consulari justicia errorem vindicabimus . Quod ut ratum permaneret et perpetue stabilitatis munimen obtineret , scripto commendari et sigilli nostri auctoritate corroborari precepimus . Actum publice Carnotis , anno incarnati Verbi MºCºLXºVº . Ordinatis in ecclesia Sancte-Crucis majoribus personis : Johanne , decano ; Guillelmo , cantore ; Hugone , subdecano ; Manasses , capicerio ; cancellario nullo . »

Manasses

Aurelianensis

Carnotense

Carnotensis

Garnerius Rufus

Marie

Jacobi

Merrolias

Sancti-Laurentii

Sancti-Laurentii

Garnerio

Garnerii

Garnerius

Beati-Laurentii

Merroliis

Balgentiacensi

Carnotis

Johanne

Guillelmo

Hugone

Manasses


« Alexander episcopus , servus servorum Dei , dilectis filiis Gaufrido decano ceterisque canonicis Carnotensis ecclesie , tam presentibus quam futuris , canonice substituendis in perpetuum . Quotiens illud a nobis petitur quod religioni et honestati convenire dinoscitur , animo nos decet libenti concedere et petentium desideriis congruum suffragium impartiri : sicut enim injusta petentibus nullus est tribuendus effectus , ita legitima postulantium non est differenda petitio . Eapropter , dilecti in Domino filii , vestris justis postulationibus clementer annuimus et prefatam Dei genitricis semper virginis Marie ecclesiam in qua divino estis obsequio mancipati , ad exemplar sancte recordationis predecessoris nostri Lucii pape , sub beati Petri et nostra protectione suscipimus et presentis scripti privilegio communimus . Statuentes ut quascumque possessiones , quecumque bona eadem ecclesia in presentiarum juste et canonice possidet , aut in futurum , concessione pontificum , liberalitate regum vel principum , oblatione fidelium , seu aliis justis modis , prestante Domino , poterit adipisci , firma vobis vestrisque successoribus et illibata permaneant . Illud etiam quod pro servitio ejusdem genitricis Dei et honestate Carnotensis ecclesie a vobis rationabili providentia statutum est , per presentis scripti paginam confirmamus et ratum manere censemus , ut videlicet oblationes altarium de villis vestris , annone de molendinis , minute decimationes , proventus nemorum et quedam alia jam a vestra discretione concessa , vel in antea concedenda , usibus fratrum qui ad Matutinas et ad missam assidui fuerint perpetuo cedant , ita videlicet ut qui eisdem servitiis non interfuerint nequaquam in eis partem recipiant . Preterea quum , juxta beati . Gregorii sentenciam , singula ecclesiastici juris officia singulis quibusque personis sigillatim committi debent , prohibemus de cetero ut nulli duos honores in eadem ecclesia concedantur , nec prepositure sive personatus ejusdem ecclesie personis alibi commorantibus tribuantur . Decernimus ergo , etc . . . . . . . »

Alexander

Gaufrido

Carnotensis

Marie

Lucii

Petri

Carnotensis


« In nomine sancte et individue Trinitatis , amen . Ego Ludovicus , Dei gracia , Francorum rex : quanto eminentius ecclesiam Carnotensem diligimus , tanto minus eam affligere et dignitatem cleri humiliare volumus . Unde notum facimus omnibus , futuris sicut et presentibus , quia ex eo quod homines predicte ecclesie , anno incarnationis dominice MºCºLXVIIº , venerunt in exercitum nostrum , nullam in postmodum super ecclesiam et homines clamabimus consuetudinem quam prius non habuissemus . Quod ut ratum sit , sigillo nostro muniri et nominis nostri karactere signari fecimus . Actum Parisius , anno incarnati Verbi MºCºLXVIIIº . »

Ludovicus

Francorum

Carnotensem

Parisius


« In nomine sancte et individue Trinitatis . Ego Gaufridus , decanus , et universitas Capituli Carnotensis , presentibus et futuris notum facere curavimus quod terras quas tenuerat et excoluerat Herveius , concanonicus noster et prepositus ville que dicitur Auvers , Petro et heredibus suis concessimus , quiete in perpetuum possidendas , ea scilicet conditione ut quicumque eas possederint , hospites predicte ville permaneant et singulis annis ecclesie nostre campipartem et decimam de prefatis terris integre persolvant . Actum in capitulo nostro , anno dominice incarnationis MºCºLXºVIIIº . Quod ut ratum et inconcussum per succedentia tempora permaneret , presenti cyrographo et sigillo Beate-Marie placuit roborari . »

Gaufridus

Carnotensis

Herveius

Auvers

Petro

Beate-Marie


« Alexander episcopus , servus servorum Dei , dilectis filiis decano et canonicis Carnotensibus , salutem et apostolicam benedictionem . Sicut scriptum est quod qui Evangelium annuntiat de Evangelio vivat , et qui altario deservit de altario participet , sic etiam ex eisdem potest manifeste perpendi quod qui altario non deservit ejus non debet beneficiis participare . Inde siquidem est quod nos ecclesiam vestram , que inter minores regni Francorum computari non solet , debitis obsequiis defraudari nolentes , auctoritate apostolica duximus statuendum ut qui in eadem ecclesia vestra de cetero canonizandi fuerint et ibidem mansionarii non extiterint xx solidos tantum de prebenda sua singulis annis percipiant , nec a vobis vel ab ecclesia prescripta magis exigere vel recipere possint , dummodo in ipsius ecclesie obsequis , sicut et mansionarii faciunt , assidue noluerint permanere . Datum Beneventi , ii nonas aprilis . »

Alexander

Carnotensibus

Francorum

Beneventi